title: Espoo Basket Team

text: Seuran toimintaan osallistuu vuosittain 600 pelaajaa, joista 100 harrastaa seuran tenavaputkessa, 300 juniorijoukkueissa ja 130 aikuisjoukkueissa. Valmentajia seurassa on 60 ja joukkueiden taustoissa työskentelee satoja ihmisiä.


title: Espoo Basket Team

text: Seuran miesten edustusjoukkue nousi 1B divisioonaan kaudeksi 2012–2013, missä joukkue jatkoi myös kaudella 2013–2014.


title: Jesus Christ Superstar

text: Jesus Christ Superstar voi tarkoittaa seuraavia:


title: Kultainen liiga 2008

text: Vuoden 2008 Kultainen liiga oli kuuden yleisurheilukilpailun sarja, jossa urheilijoilla oli mahdollisuus päästä jakamaan miljoonan dollarin palkintopottia voittamalla lajinsa jokaisessa osakilpailussa. Pamela Jelimo pystyi ainoana voittamaan lajinsa kuusi kertaa ja vei koko potin.


title: Kultainen liiga 2008

text: Kultaisen liigan lajit olivat miehillä 100 metriä, 400 metriä, 1 500 metriä, 400 metrin aidat, pituushyppy ja keihäänheitto, ja naisilla 200 metriä, 800 metriä, 100 metrin aidat ja korkeushyppy.


title: Kultainen liiga 2008

text: Kauden 2008 Kultaisen liigan kilpailut:


title: Kultainen liiga 2008

text: ISTAF järjestettiin Berliinissä 1. kesäkuuta.


title: Kultainen liiga 2008

text:
Miehet
Naiset
Bislett Games järjestettiin Oslossa 6. kesäkuuta.


title: Kultainen liiga 2008

text:
Miehet
Naiset
Golden Gala järjestettiin Roomassa 11. heinäkuuta.


title: Kultainen liiga 2008

text:
Miehet
Naiset


title: Kultainen liiga 2008

text: Meeting Gaz de France järjestettiin Pariisissa 18. heinäkuuta.


title: Kultainen liiga 2008

text:
Miehet
Naiset
Weltklasse Zürich järjestettiin Zürichissä 29. elokuuta.


title: Kultainen liiga 2008

text:
Miehet
Naiset
Memorial van Damme järjestettiin Brysselissä 5. syyskuuta.


title: Panagiótis Giannákis

text: Panagiótis Giannákis (, s. 1. tammikuuta 1959 Níkaia) on kreikkalainen koripallovalmentaja ja kilpauransa päättänyt koripalloilija. Hän on yksi Euroopan arvostetuimmista koripallopersoonista.


title: Panagiótis Giannákis

text: Giannákis aloitti koripallouransa Ionikos Nikaias BC:n riveissä. Hönet siirrettiin vasta 13-vuotiaana miesten edustuksen riveihin hänen hämmästyttävän hyvän peliälynsä ansiosta. Hänen silloinen valmentajansa, Giórgos Vasilakópoulos, näki Giannákiksessa pelaajan ainesta ja hän nosti Giannákiksen edustusjoukkueeseen. Nykyisin Vassilakopoulos on FIBA Europen presidentti.


title: Panagiótis Giannákis

text: Vuonna 1984 hänet siirrettiin Arisin riveihin pelaamaan yhdessä Níkos Gkálisin ja muun sen ajan huippujoukkueen kanssa. Tästä siirrosta alkoikin Arisin ja Giannákiksen kulta-aika. Kahdeksan vuoden aikana joukkue voitti seitsemän Kreikan mestaruutta ja kuusi Kreikan Cupia. Giannákis osallitui myös Euroliigan peleihin Arisin paidassa ollessaan. Hän edusti Kreikan koripallomaajoukkuetta kotikisoissa 1987 ja voitti Euroopan mestaruuden. Jugoslavian EM-kisoissa 1989 hän voitti hopeaa. Hän voitti kuitenkin ainoastaan yhden kansainvälisen sarjan, Saporta Cupin vuonna 1993. Giannákis oli siirtynyt Arisin joukkueen johtohahmoksi Galisin lähdettyä.


title: Panagiótis Giannákis

text: Pelattuaan melkein vuosikymmenen Arisin riveissä Giannákis siirtyi Panionisin riveihin vuonna 1993. Siellä hän pelasi ainoastaan yhden kauden ennen kuin lähti Panathinaikosin riveihin.


title: Panagiótis Giannákis

text:
Uransa loppuvuodet Giannákis pelasi Panathinaikosissa. Hän voitti Dominique Wilkinsin kanssa Euroliigan ja Kreikan Cupin vuonna 1996.
Hän aloitti Kreikan koripallomaajoukkueen valmentajana heti uransa päätyttyä vuonna 1997. Kahden vuoden aikana hän valmensi maajoukkueen EM-neloseksi ja MM-kisoissa myös neljänneksi. Maajoukkuetehtävistä hän siirtyi Panionios BC:n valmentajaksi ja sieltä edelleen vuonna 2002 Maroussin valmentajaksi. Neljän vuoden aikana hän nosti Maroussin Kreikan eliittiin ja valmensi Vasíleios Spanoúlisia. Samanaikaisesti hän ryhtyi valmentamaan Kreikan koripallomaajoukkuetta uudestaan vuonna 2004. Ateenan olympialaisissa 2004 hän valmensi Kreikan viidenneksi. EM-kisoissa 2005 hän valmensi Kreikan kullalle. Hänen alaisuudessaan Kreikka voitti vielä hopeaa MM-kisoissa 2006. Tuossa turnauksessa Kreikka voitti Yhdysvaltain koripallomaajoukkueen 101–95 ja meni finaaliin USA:n sijaan.


title: Panagiótis Giannákis

text: Vuoden 2006 jälkeen hän päätti sitoutua ainoastaan maajoukkueeseen ja lopetti Maroussin valmentamisen. 2008 hän palasi valmentajaksi Olympiakosiin ja lopetti maajoukkueessa. Giannákis valmensi seuraa kaksi kautta ja lopetti kesällä 2010.


title: Valeosto

text: Valeosto on poliisin käyttämä rikoksentorjuntamenetelmä ja pakkokeino, jonka käytöstä on säädetty pakkokeinolaissa. Valeostolla tarkoitetaan poliisin tekemää esineen, aineen, omaisuuden tai palvelun ostotarjousta tai ostoa, jonka tavoitteena on saada poliisin haltuun tai löytää todiste rikosasiassa, rikoksella saatu hyöty taikka esine, aine tai omaisuus, joka on rikoksella joltakulta viety tai jonka tuomioistuin voi julistaa menetetyksi taikka jonka avulla voidaan muuten saada selvitystä rikosasiassa. Muun kuin näyte-erän ostaminen edellyttää, että ostaminen on välttämätöntä valeoston toteuttamiseksi.


title: Valeosto

text: Valeostoa käytetään kätkemisrikoksen, varkauden tai muun sellaisen rikoksen estämiseksi, paljastamiseksi tai selvittämiseksi, josta säädetty ankarin rangaistus on vähintään kaksi vuotta vankeutta.. Valeostoa voidaan myös käyttää samankaltaisen rikoksen johdosta saadun hyödyn löytämiseksi tai takaisin saamiseksi.


title: Valeosto

text: Keskusrikospoliisin tai suojelupoliisin päällikkö päättää valeostosta. Yksinomaan yleisön saataville toimitetusta myyntitarjouksesta tehtävästä valeostosta saa päättää myös tehtävään määrätty salaiseen tiedonhankintaan erityisesti koulutettu pidättämiseen oikeutettu virkamies.


title: Valeosto

text: Valeosto saadaan tehdä, jos on syytä epäillä rikosta, josta säädetty ankarin rangaistus on vähintään kaksi vuotta vankeutta, taikka varkautta tai kätkemisrikosta ja on todennäköistä, että valeostolla saavutetaan jokin edellä mainittu tavoite.


title: Valeosto

text: Valeoston toteuttaja saa tehdä vain sellaista tiedonhankintaa, joka on välttämätöntä valeoston toteuttamiseksi. Valeosto on toteutettava siten, ettei se saa kohteena olevaa tai muuta henkilöä tekemään rikosta, jota hän ei muuten tekisi.


title: Valeosto

text: Valeosto asunnossa on sallittua vain, jos sisäänkäynti tai oleskelu tapahtuu asuntoa käyttävän aktiivisella myötävaikutuksella. Kotietsinnästä säädetään erikseen.


title: Valeosto

text: Pidättämiseen oikeutettu virkamies saa päättää, että valeostoa toteuttava poliisimies varustetaan kuuntelun ja katselun mahdollistavalla teknisellä laitteella, jos varustaminen on perusteltua hänen turvallisuutensa varmistamiseksi.


title: Valeosto

text: Kuuntelu ja katselu saadaan tallentaa. Tallenteet on hävitettävä heti sen jälkeen, kun niitä ei tarvita poliisimiehen turvaamiseen. Jos niitä on kuitenkin tarpeen säilyttää asiaan osallisen oikeusturvaan liittyvistä syistä, tallenteet saadaan säilyttää ja niitä saadaan käyttää tässä tarkoituksessa. Tällöin tallenteet on hävitettävä, kun asia on lainvoimaisesti ratkaistu tai jätetty sillensä.


title: Pataluodon koulu

text: Pataluodon koulu on Joensuun Rantakylässä sijaitseva peruskoulu. Koulu tarjoaa yleisopetuksen (2.–9. vuosiluokat) lisäksi luokkamuotoista erityisopetusta (3.–9. vuosiluokat) ja maahanmuuttajille tarkoitettua valmistavaa opetusta. Koulun oppilasmäärä on noin 660 ja opettajia on 73.


title: James Toseland

text: James Toseland (s. 5. lokakuuta 1980, Doncaster, South Yorkshire, Englanti) on brittiläinen ratamoottoripyöräilijä, joka ajaa MotoGP-luokassa. Hänen nykyinen tallinsa (kaudella 2009) on Tech 3 Yamaha.


title: James Toseland

text: Ennen MotoGP-uraansa Toseland ajoi voittokkaasti eri Superbikesarjoissa. Supersportin MM-sarjassa Toseland ajoi vuosina 1998 ja 1999. Sijoitukset kokonaispisteissä olivat 18. ja 11, paras yksittäinen kilpailusuoritus vuosittain oli 8. ja 6. Vuonna 2000 Toseland siirtyi Britannian kansalliseen Superbiken mestaruussarjaan: ajokkina oli Raul Birdin omistaman tallin Honda VTR. Toseland oli kauden aikana sivussa neljä kisaa loukkaantumisen takia, mutta keräsi siitä huolimatta 101 pistettä ja oli 12. kokonaispisteissä.


title: James Toseland

text: Kaudelle 2001 Toselandille avautui tallipaikka Superbiken maailmanmestaruussarjaan. Jo kahtena ensimmäisenä kautenaan hän menestyi paremmin kuin alemmissa sarjoissa; 2003 Toseland nappasi ensimmäisen voittonsa Oscherslebenin radalla ja oli kolmas MM-pisteissä. Kaudella 2004 Toseland voitti viimein mestaruuden tasaisen varmalla työllä; hän voitti kauden aikana vain kolme kisaa kaikkiaan 22 lähdöstä.


title: James Toseland

text: Vuosi 2005 ei ollut yhtä menestyksekäs, Toseland joutui tyytymään yhteen voittoon ja neljänteen sijaan MM-sarjassa. Seuraavana vuonna hän ajoi kolmen voiton kauden kuten toissa vuonnakin, muttei mahtanut mitään Troy Baylissille joka dominoi sarjaa miten tahtoi. 2007 Toseland nousi lajin kiistattomaksi ykköseksi voitettuaan kahdeksan kilpailua kauden aikana ja uransa toisen maailmanmestaruuden. Hän kävi tiukan taistelun mestaruudesta Noriyuki Hagan kanssa, lyöden japanilaiskuskin kauden päätteeksi vain kahdella pisteellä.


title: James Toseland

text: Menestyksekkään kauden aikana huhuttiin Toselandin siirtymisestä kuninkuusluokka MotoGP:hen, pääasiassa satellittitalleihin Pramac d'Antinille tai jopa Toselandin Superbiketallin siirtymisestä kyseiseen sarjaan. 1. elokuuta 2007 tiedotettiin hänen siirtyvän seuraavalla kaudella Tech 3 tiimin palvelukseen.


title: James Toseland

text: Maaliskuussa 2008 oli Toselandin ensimmäinen MotoGP-kilpailu Qatarissa. Aika-ajoissa hän yllätti kaikki sijoittumalla kakkoseksi ja oltuaan kisassa kuudes, joka oli hänen paras sijoituksensa kauden aikana (jota Toseland sivusi peräti viisi kertaa). Kauden päätteeksi Toseland oli 11. kokonaispisteissä.


title: Alnašin piiri

text:
Alnašin piiri (, ) on paikallinen itsehallintoalue Udmurtian tasavallassa Venäjällä. Vuonna 1929 perustetun piirin pinta-ala on 896 neliökilometriä. Vuonna 2010 siellä oli 20 403 asukasta.
Hallinnollinen keskus on Alnašin kylä, jonka maalaiskunta oli piirin väkirikkain, noin 6 300 asukasta (2010). Kaikkiaan piiriin kuuluu 12 maalaiskuntaa.


title: Alnašin piiri

text: Piiri sijaitsee Udmurtian eteläosassa. Pohjoisessa se rajoittuu Možgan piiriin, idässä ja etelässä Tatarstanin Agryzin ja Mendelejevskin piireihin sekä lännessä Grahovon piiriin.


title: Alnašin piiri

text: Seudulla on kivihiili-, ruskohiili- ja kupariesiintymiä. Nykyisin hyödynnettäviä luonnonvaroja ovat kalkkikivi, okra sekä Varzi-Jatšin kivennäisvesi ja parantavat mudat. Pinta-alasta 72 % on maatalousmaata, 18 % metsää ja 1 % vesistöjä.


title: Alnašin piiri

text: Piirin kautta kulkee Agryzin ja Naberežnyje Tšelnyn välinen rautatie, Moskovan–Vladimirin–Nižni Novgorodin–Ufan välinen M7-valtatie sekä Iževskin ja Naberežnyje Tšelnyn välinen maantie. Piirikeskuksesta on matkaa tasavallan pääkaupunkiin 128 kilometriä.


title: Alnašin piiri

text: Väestöstä 81,7 % on udmurtteja, 12,2 % venäläisiä, 3,5 % tataareja ja 2,1 % mareja.


title: Alnašin piiri

text: Tärkein elinkeino on maatalous. Piirissä toimii 16 maatalousyritystä ja 124 yksityistilaa. Teollisuus on vähäistä.


title: Alnašin piiri

text: Asanovossa toimii maatalousopisto. Kulttuurilaitoksia ovat piirin kulttuuritalo, käsityötaiteen keskus, 7 kylän kulttuurikeskukset, marien, venäläisten ja tataarien kansalliset kulttuuritalot ym. Virallisen tunnustuksen saaneita kansanteattereita ja kansankuoroja on molempia kaksi, lisäksi on yksi folkloreryhmä. Piirissä toimii udmurttien kulttuuriseura "Udmurt keńešin" osasto, venäläinen kulttuuriseura, marien kulttuuriautonomian osasto ja tataarien kulttuuriseura. Alnašin museo käsittää vuonna 1986 perustetun kotiseutumuseon, ensimmäiselle udmurttilaiselle naisrunoilijalle Ašaĺči Okille omistetun museon sekä udmurttikirjailija Gennadi Krasilnikovin kotimuseon. Varzi-Jatšin kylässä on 350-paikkainen parantola.


title: Arthur Amberla

text: Arthur Aleksander Amberla (1. maaliskuuta 1894 Vehmaa – 2. huhtikuuta 1967 Helsinki) oli suomalainen vuorineuvos, joka toimi Hämeenlinnan Verkatehdas Oy:n toimitusjohtajana vuosina 1927–1959.


title: Arthur Amberla

text: Amberlan perhe osti Hämeenlinnan Verkatehdas Oy:n osake-enemmistön vuonna 1927. Ostajina olivat perheen isä, kartanonomistaja Johannes Amberla sekä hänen poikansa insinööri E. G. Amberla ja Arthur Amberla. Arthur Amberlasta tuli yrityksen toimitusjohtaja ja johtokunnan puheenjohtaja. Hän sai seuraavana vuonna varatuomarin arvon. Johannes Amberla oli maanviljelijä, joka oli kartuttanut omaisuuttaan yritystoiminnalla ja onnistuneilla kiinteistökaupoilla. Amberloiden ostaessa Verkatehtaan yrityksessä oli 90 työntekijää ja se tuotti 52 000 metriä villakangasta vuodessa. Vuoteen 1944 mennessä yritys oli kasvanut 625 työntekijään ja tuotantomäärä 486 000 metriin. 1950-luvulla työntekijöitä oli jo noin 1300. Yrityksen toimitusjohtajana Amberlasta tuli yksi Suomen tekstiiliteollisuuden kärkihahmoista. Hän kuului Villatehtailijain Yhdistyksen johtokuntaan vuodesta 1937 (ja valittiin kunniapuheenjohtajaksi vuonna 1964) ja oli Villatehtaiden Yhtymän luottamusneuvoston puheenjohtaja.


title: Arthur Amberla

text: Vuorineuvoksen arvon Amberla sai vuonna 1949. Hän oli myös El Salvadorin pääkonsuli.


title: Puola kesäolympialaisissa 1936

text: Puola osallistui Berliinin kesäolympialaisiin 1936 saavuttaen urheilulajeissa kuusi mitalia, joista kolme oli hopeisia ja kolme pronssisia. Kisojen mitalitilastossa Puola sijoittui 22. sijalle.


title: Suomen Gummitehdas

text: Suomen Kumitehdas Osakeyhtiö (nimi vuoteen 1959 Suomen Gummitehdas Osakeyhtiö) oli suomalainen, vuosina 1898–1966 olemassa ollut yritys, joka valmisti erilaisia kumituotteita, kuten jalkineita, autonrenkaita, letkuja, mattoja ym. Yhtiö käytti paikallisnimeä Nokia (jossa sen tehtaat sijaitsivat) esimerkiksi kalossiensa nimenä jo vuosisadan alussa. Yhtiön tytäryhtiöt Suomen Kaapelitehdas ja Nokia Ab, jotka sen toimitusjohtaja ja pääomistaja Eduard Polón oli hankkinut "konserniin", fuusioitiin siihen vuonna 1966 osaksi vuoden 1967 alusta toimintansa aloittanutta Nokia-konsernia. Aikaisempi osakeyhtiölaki ei sallinut näiden konserniyhtiöiden fuusioitumista. Nokia luopui kumiteollisuudesta 1980–90 -luvuilla, minkä jälkeen Suomen Kumitehtaan aloittamaa valmistustoimintaa jatkoivat Nokian Jalkineet Oy, Nokian Renkaat Oyj ja Teknikum Oy. Nokian Jalkineiden tuotemerkki siirtyi vuonna 2005 Berner Oy:lle, joka valmistuttaa jalkineita ulkomailla. Kumijalkineiden valmistustoimintaa Suomessa jatkaa "Suomen Kumitehdas Oy", jonka tuotantolaitokset sijaitsevat Lieksassa, Pälkäneellä ja Vesannolla.


title: Suomen Gummitehdas

text: Suomen Gummitehdas Oy perustettiin maaliskuussa 1898 ja se toimi aluksi Helsingissä. Tehdas valmisti aluksi kumijalkineita (kalosseja) ja erilaisia teknisen kumin tuotteita. Tuotanto kärsi aluksi laatuongelmista ja yhtiön toiminta oli tappiollista aina vuoteen 1906 saakka. Vuonna 1900 yhtiön toimitusjohtajaksi tuli Eduard Polón ja tekniseksi johtajaksi näyttelijä Ida Aalbergin veli Antti Antero (1870–1942). Antero hoiti tehtäväänsä aina vuoteen 1939 saakka. Anteroa ja Polónia voidaan pitää suomalaisen kumiteollisuuden ja sen tuotekehittelyn perustajina.


title: Suomen Gummitehdas

text: Yhtiön päätehdas oli vuodesta 1904 Nokialla, jossa valmistettiin kumijalkineita ja vuodesta 1933 alkaen autonrenkaita. Kumitehdas oli aloittanut omaan tuotekehittelyyn perustuneen polkupyöränrenkaiden valmistuksen vuonna 1930 ja autonrenkaiden tuotannon aloittamisen mahdollisti tuontirenkaille asetettu tulli. Ilman suojatulleja Suomen Gummitehdas ei olisi kyennyt kilpailemaan ulkomaisten rengastehtaiden kanssa. Tehdas esitteli ensimmäiset talvirenkaansa 1934 ("Kelirengas") ja 1936 ("Lumihakkapeliitta").


title: Suomen Gummitehdas

text:
Suomen Kumitehdas hankki vuonna 1918 osake-enemmistön puunjalostusalalla toimineesta "Nokia Oy":stä ja vuonna 1922 enemmistön Suomen Kaapelitehdas Oy:stä. Parinkymmenen seuraavan vuoden aikana Suomen Kumitehdas hankki enemmistöosuudet konkurssin tehneestä Osakeyhtiö Nurmesta (1930), "Savion Kumitehdas Oy":stä (1932) ja Tampereella toimineesta "Kumiteollisuus Oy":stä (1937). Tässä vaiheessa Suomen Kumitehdas hallitsi jo suomalaista kuminvalmistusta.
Savion tehtaalla valmistettiin vuodesta 1935 erilaisia teknisen kumin tuotteita sekä tehtiin telanpäällystystä. Viipurin lähellä Vahvialassa sijainneessa Oy Nurmen entisessä selluloosatehtaassa valmistettiin 1930-luvulla lattianpäällysteitä ja kumikorkoja. Sodan jälkeen valmistui vielä uusi tuotantolaitos 1956 Vammalaan.


title: Suomen Gummitehdas

text: Vuonna 1963 Suomen Kumitehtaan liikevaihto oli 68,5 miljoonaa markkaa ja siinä työskenteli noin 3 400 henkilöä. Kyseisenä vuonna tehdas valmisti autojen ja polkupyörien ulko- ja sisärenkaita yhteensä 5 268 tonnia, kumijalkineita neljä miljoonaa paria sekä sadetakkeja, letkuja ja teknisiä kumituotteita 4 183 tonnia.


title: Antti Antero

text: Antti August Antero (vuoteen 1906 asti Aalberg () oli suomalainen vuorineuvos, joka toimi Suomen Gummitehdas Oy:n teknisenä johtajana ja Nokian tehtaitten isännöitsijänä vuosina 1900–1939.


title: Antti Antero

text: Antti Antero syntyi rautatievirkamiehen perheeseen Janakkalassa. Hänen siskonsa oli tunnettu näyttelijä Ida Aalberg. Antero valmistui kemisti-insinööriksi Helsingin Polyteknillisessä opistossa vuonna 1894. Kuten monet muutkin aikalaisensa Antero työskenteli aluksi ulkomailla. Vuosina 1896–1900 hän oli Latviassa Baltische Papier- und Cellulosafabrikin suunnittelijana ja teknillisenä johtajana. Vuonna 1900 Antero kutsuttiin pari vuotta aiemmin perustetun Suomen Gummitehdas Oy:n tekniseksi johtajaksi. Yhtiön tuotanto siirrettiin vuonna 1904 Helsingistä Nokialle. Yrityksellä oli ensimmäiseen maailmansotaan asti vaikeuksia toimia kannattavasti kilpailluilla kumituotteiden kotimarkkinoilla, mutta Anteron teknisen kehitystyön ansiosta se pystyi kuitenkin tuottamaan kilpailukykyisiä tuotteita. Sodan jälkeen yrityksen tilanne parani ja 1930-luvulla se hallitsi Suomen kumimarkkinoita. Anteron kaudella Gummitehdas aloitti myös yritykselle tärkeäksi muodostuneen autonrenkaiden valmistuksen. Antero oli myös Nokian Tekstiili Oy:n perustajia ja toimi sen toimitusjohtajana vuosina 1920–1939.


title: Antti Antero

text: Antero sai vuorineuvoksen arvon vuonna 1930. Hän oli myös Nokian kunnanvaltuuston puheenjohtajana. Tunnetun näyttelijän veljenä Antero oli merkittävä kulttuurin, erityisesti teatterin tukija, hän toimi Suomen Kulttuurirahaston kannatusyhdistyksen esimiehenä vuosina 1932–1941.


title: Työpaikkaohjaaja

text: Työpaikkaohjaaja on työnantajan nimeämä henkilö, joka ohjaa ammatillista perustutkintoa suorittavien opiskelijoiden työssäoppimista työpaikalla. Hän on ammattinsa kokenut taitaja, joka toimii yhteistyössä työssäoppimista ohjaavan opettajan kanssa. Työpaikkaohjaaja tutustuttaa opiskelijan työhötehtäviin ja työpaikkaan sekä ohjaa, opastaa ja valvoo työtehtävien suorittamista. Hänen vastuullaan on huolehtia myös työturvallisuudesta.


title: Työpaikkaohjaaja

text: Opiskelijalle tärkein henkilö ja mentori työpaikalla on työpaikkaohjaaja. Työpaikkaohjaajan on ymmärrettävä opiskelijoiden erilaiset valmiudet suoriutua erilaisista työtehtävistä. Opiskelija ei ole ammattilainen ja hän tarvitsee tukea ja ohjausta työtehtävissään. Työpaikkaohjaaja osallistuu opiskelijan arviointiin ja ammattiosaamisennäyttöjen järjestämiseen .


title: Gustaf Arppe

text: Gustaf Evert Arppe (18. maaliskuuta 1884 Sortavala – 25. huhtikuuta 1967) oli suomalainen vuorineuvos, joka toimi Kymin Oy:n Högforsin tehtaan toimitusjohtajana vuosina 1929–1958.


title: Gustaf Arppe

text: Arppe syntyi maineikkaaseen teollisuussukuun. Hänen isoisänsä Nils Ludvig Arppe oli suurliikemies, joka omisti sahojen ohella muun muassa Pohjois-Karjalassa Värtsilän, Möhkön ja Käenkosken rautaruukit. Hänen isänsä oli agronomi Evert Waldemar Arppe. Gustaf Arppe valmistui konerakennusinsinööriksi vuonna 1907 Zürichin teknillisestä korkeakoulusta. Arppe aloitti Paraisten Kalkkivuori Oy:n käyttöinsinöörinä vuonna 1912 työskenneltyään sitä ennen ulkomailla. Vuodesta 1918 hän oli yhtiön yli-insinööri. Hänestä tuli Högforsin Tehdas Oy:n toimitusjohtaja marraskuussa 1929 suuren laman kynnyksellä. Hän aloitti yrityksessä radiaattoreiden ja keskuslämmityskattiloiden valmistuksen ja rationalisoi toimintaa laajoin investoinnein. Vuonna 1933 yritys siirtyi Kymin Oy:n omistukseen ja sulautui siihen vuonna 1940.


title: Gustaf Arppe

text: Arppe oli Suomen Metalliteollisuuden työnantajaliiton hallituksessa 1930–1958. Vuoden 1949 metallityöväen lakon selvittelyssä oli silloisella puheenjohtajalla Arppella merkittävä osuus. Arppe toimi myös Suomen Teollisuusliiton hallituksessa vuosina 1930–1958 sekä Suomen Työnantajain Keskusliiton hallituksessa. Vuorineuvoksen arvon Arppe sai vuonna 1947.


title: Beggars Banquet Records

text: Beggars Banquet on itsenäinen brittiläinen levy-yhtiö. Samannimistä levykauppaketjua pitäneet Martin Mills ja Nick Austin perustivat yhtiön vuonna 1977. Ensimmäinen julkaisu oli punk-yhtye The Lurkersin "Shadow/Love Story" 7"-single. Myöhemmin Gary Numan tuotti yhtiön ensimmäisen listaykkösen. Sittemmin Beggar's Banquet on julkaissut esimerkiksi Buffalo Tomin, The Charlatansin, The Cultin, The Go-Betweensin, The Nationalin ja Tindersticksin levyjä. Beggars Banquet on myös ollut perustamassa ja rahoittanut tai ostanut monia levy-yhtiöitä (mm. 4AD, City Beat, XL Recordings ja Matador.


title: Beggars Banquet Records

text: Vuonna 2008 Beggars Banquet muutti toimintansa jakeluyhtiöksi ja sille levyttävät yhtyeet siirtyivät 4AD:lle. Yhtiön pohjalta perustettiin Beggars Group, jonka suojissa toimii monia itsenäisiä levy-yhtiöitä, joista neljä tärkeintä ovat 4AD, Matador Records, Rough Trade Records ja XL Recordings.


title: Beggars Banquet Records

text: Beggars Banquetille on levyttänyt useita merkittäviä vaihtoehtoista musiikkia soittavia yhtyeitä ja artisteja. Alla on lueteltu niistä muutamia.


title: Olli-Pekka Laine

text: Olli-Pekka ”Oppu” Laine (s. 1973) on suomalainen basisti. Hän soitti Amorphis-yhtyeessä vuosina 1990–2000 ja oli yksi yhtyeen perustajajäsenistä. Vuonna 2017 Laine liittyi takaisin yhtyeeseen. Hän soitti myös 1980- ja 1990-lukujen vaihteessa Nuxvomica-nimisessä death metal -yhtyeessä, joka julkaisi yhden demon. Laine on soittanut myös yhtyeissä Mannhai, Chaosbreed, Kiljuvelka-70 ja Barren Earth.


title: Samtredian piirikunta

text: Samtredian piirikunta () on piirikunta Imeretin hallintoalueella Georgiassa. Piirikunnassa on noin 60 200 asukasta (vuonna 2007) ja sen pinta-ala on 364 neliökilometriä. Sen keskus on Samtredian kaupunki.


title: Samtredian piirikunta

text: Piirikunta sijaitsee Imeretin länsiosassa. Sen ilmasto on kostean subtrooppinen: talvet ovat lauhoja ja lämpimiä ja kesät kuumia. Piirikunnan korkeimmat kohdat ovat 577 metriä korkea Zando-vuori ja 498 metriä korkea Bumati-vuori. Alueella on rikkilähteitä. Alueella on useita jokia, joista suurin on Rioni.


title: Terveystalo

text: Terveystalo-konserni on yksityisiä terveyspalveluja tarjoava yhtiö. Yhtiö myy terveys-, työterveys- ja sairaanhoitopalveluja yksityishenkilöille, yrityksille, vakuutusyhtiöille ja julkiselle sektorille noin 100 paikkakunnalla noin 180 toimipaikassa eri puolilla Suomea. Terveystalo on verkostoltaan ja liikevaihdoltaan Suomen suurin terveyspalvelualan yritys.


title: Terveystalo

text: Terveystalon omisti vuodesta 2009 sijoitusyhtiö Bridgepoint, joka myi yrityksen syyskuussa 2013 ruotsalaiselle EQT VI -rahastolle.


title: Terveystalo

text: Marraskuussa 2016 Terveystalo ja Diacor kertoivat yhdistyvänsä.Terveystalo listautui Helsingin pörssin päälistalle lokakuussa 2017. Toukokuussa 2018 Terveystalo ilmoitti ostavansa Attendon terveyspalvelut Suomessa.


title: Terveystalo

text: Yhtiön historia ulottuu 1940-luvulle, jolloin konsernin vanhimmat tytäryhtiöt perustettiin. Yhtiö aloitti toimintansa vuonna 2001, kun Terveystalo-konserniin yhdistyivät Vaajakosken Lääkäriasema Oy sekä Medipa Oy:n lääkäriasemat Alajärveltä, Kauhavalta ja Härmästä. Yhtiö kasvoi huomattavasti vuosina 2002–2007, jolloin toteutettiin yli sata yritys- ja liiketoimintakauppaa, ja kasvu on jatkunut noususuuntaisena. Kasvua edisti osaltaan alkuvuonna 2007 tapahtunut Helsingin pörssiin listautuminen.


title: Terveystalo

text: Suurin yrityskauppa tapahtui kesäkuussa 2007, kun Suomen Terveystalo Oyj osti vuonna 1995 perustetun Medivire Työterveyspalvelut Oy:n 127 miljoonalla eurolla. Kaupan jälkeen Suomen Terveystalo Oyj oli Suomen suurin yksityinen terveyspalvelujen tuottaja. Medivire Työterveyspalvelut Oy nimettiin joulukuussa 2007 Suomen Terveystalo Työterveyspalvelut Oy:ksi, ja Medivire Työterveyspalvelut säilyi aputoiminimenä.


title: Terveystalo

text: Pääomasijoitusyhtiö Bridgepoint ja sen omistama Star Healthcare tekivät Terveystalosta ostotarjouksen 19. tammikuuta 2009. Terveystalo Healthcaren osakkeen listaus Helsingin pörssissä päättyi 25. elokuuta 2009 Star Healthcaren ostettua koko yrityksen ulos pörssistä. Alkukesällä 2009 Star Healthcarella oli hallussaan noin 97,9 % yhtiön osakkeista. Saman vuoden elokuussa yhtiö hankki loputkin Terveystalo Healthcaren vähemmistöosakkeet. Lopulta Star Healthcare maksoi Terveystalosta noin 162 miljoonaa euroa.


title: Terveystalo

text: Terveystalo on laajentunut yli 150 yritysoston myötä vuodesta 2001. Kesällä 2015 Terveystalon palvelutarjonta laajeni hammashuoltoon ja suunterveyden palveluihin. Vuoden 2017 lopussa Terveystalon hammaslääkäriverkosto kattoi 20 paikkakuntaa. Marraskuussa 2016 Terveystalo ja Helsingin Diakonissalaitoksen säätiö sopivat Diacorin terveyspalvelujen yhdistymisestä Terveystaloon. Yhdistyminen toteutettiin kevään 2017 aikana, jonka myötä Helsingin Diakonissalaitoksesta tuli yksi Terveystalon merkittävimmistä omistajista.


title: Terveystalo

text: Joulukuussa 2016 Terveystalo osti Porissa ja Raumalla toimineen Porin Lääkäritalon. Toukokuussa 2018 Terveystalo ilmoitti ostavansa Attendon terveydenhuoltopalvelut Suomessa. Yhdistyminen luo Terveystalosta selvästi alan suurimman toimijan Suomessa. Kauppa vaatii vielä kilpailu- ja kuluttajaviraston hyväksynnän.


title: Terveystalo

text: Terveystalo ilmoitti paluustaan Helsingin pörssiin syyskuussa 2017. Listautumisannin ankkurisijoittajiksi ilmoittautuivat samalla Keskinäinen työeläkevakuutusyhtiö Varma, Hartwall Capital Oy Ab, Rettig Group Oy Ab ja Keskinäinen Työeläkevakuutusyhtiö Elo. Listautumisanti ylimerkittiin moninkertaisesti ja kaupankäynti Helsingin pörssin päälistalla aloitettiin 13. lokakuuta 2017.


title: Terveystalo

text: Toukokuussa 2018 EQT kertoi irrottautuvansa Terveystalon omistuksesta. Omistus siirtyy suomalaisille omistajille sekä muille suomalaisille instituutioille, mikä nosti Terveystalon kotimaisen omistuspohjan lähes 90 prosenttiin.


title: Terveystalo

text: Yhtiö tarjoaa yleislääketieteen, työterveyden ja erikoissairaanhoidon palveluja, diagnostiikkapalveluja, päiväkirurgiaa, suunterveyden palveluja ja muita täydentäviä terveyspalveluja yritys- ja yksityisasiakkaille sekä julkisen sektorin asiakkaille. Terveystalon työterveyspalvelujen asiakkaina on noin 663 000 suomalaista. Valtakunnalliseen verkostoon kuuluu noin 180 toimipaikkaa noin 100 paikkakunnalla. Lisäksi Terveystalo tarjoaa digitaalisia terveydenhuollon palveluja.


title: Terveystalo

text: Suomalaisen Työn Liitto myönsi vuonna 2018 Terveystalolle Avainlippu-tunnuksen osoituksena Suomessa tuotetulle ja Suomessa työllistävälle palvelulle.


title: Terveystalo

text: Yhtiön taloudellisia tunnuslukuja:


title: Tyypin kolme eritysjärjestelmä

text: Tyypin kolme eritysjärjestelmä (lyhenne "TTSS" tai "T3SS") on joillain Gram-negatiivisilla bakteereilla oleva monesta proteiinista koostuva pieni soluelin. Se erittää eukaryooteille haitallisia myrkkyjä.


title: Tyypin kolme eritysjärjestelmä

text: TTSS:n toimintaa ei vielä täysin ymmärretä. Siinä on melkein 30 erilaista proteiinia, jonka mukaan se on mutkikkaimpia tunnettuja solujen eritysjärjestelmiä. Näistä proteiineista syntyy esim. "Shigella"-bakteerilla 2 suurta kokonaisuutta, joista yksi on injektioneulan kärki IpaD.


title: Tyypin kolme eritysjärjestelmä

text: TTSS on tullut kuuluisaksi siitä, että sitä pidetään bakteerimoottorin evolutiivisena edeltäjänä. Evoluutioteorian vastustajien mielestä TTSS ei olis voinut kehittyä bakteerimoottoriksi, koska yhdenkin TTSS:n proteiinin muuntuminen bakteerimoottorin proteiiniksi veisi heidän mielestään suotuisassakin tapauksessa miljoonia vuosia.


title: Frank Dillane

text: Frank Dillane (s. 21. huhtikuuta 1991 Englanti, Iso-Britannia) on englantilainen näyttelijä. Hän on näyttelijä Stephen Dillanen poika. Hän on näytellyt teini-ikäistä Tom Valedroa elokuvassa "Harry Potter ja puoliverinen prinssi". Aiemmin hän on esiintynyt elokuvassa "Tervetuloa Sarajevoon" Christopher Hendersonin roolissa. Hän on myös näytellyt "Fear the Walking Dead" -sarjassa Nicholas "Nick" Clarkia.


title: Hohtoturpiaalit

text: Hohtoturpiaalit ("Molothrus") on turpiaalien heimoon kuuluva varpuslintusuku. Hohtoturpiaalien sukuun kuuluu BirdLifen mukaan viisi lajia.


title: Tom Clancy’s Rainbow Six: Vegas

text: Tom Clancy’s Rainbow Six: Vegas on Ubisoft Montrealin kehittämä ja Ubisoftin julkaisema "Rainbow Six" -pelisarjaan kuuluva ensimmäisen persoonan taktinen ammuntapeli. Peli julkaistiin vuonna 2006 Xbox 360:lle ja Microsoft Windowsille sekä seuraavana vuonna PlayStation Portablelle ja PlayStation 3:lle.


title: Tom Clancy’s Rainbow Six: Vegas

text: "Rainbow Six: Vegasissa" pelaaja ohjaa terroristeja vastaan taistelevan ryhmän johtajaa Logan Kelleriä Las Vegasiin sijoittuvissa tehtävissä. Kellerillä on mukanaan sotilaita, joille pelaaja voi antaa komentoja.


title: Tom Clancy’s Rainbow Six: Vegas

text: Peli sai julkaisun yhteydessä todella hyviä arvosanoja. Xbox 360 -version keskiarvo Metacritic-sivustolla on 89/100. PlayStation 3- ja Windows-versioiden vastaavat luvut ovat 86 ja 85. PSP-verio ei sen sijaan ollut arvostelumenestys. Sen keskiarvo on vain 60.


title: Jefferson Blues Magazine

text: Jefferson Blues Magazine on ruotsalainen ja pääasiassa ruotsinkielinen, bluesia käsittelevä aikakauslehti, jonka perusti Claes Hedman vuonna 1968. Lehteä julkaisee Scandinavian Blues Association ja se on maailman vanhin edelleen ilmestyvä bluesaikakauslehti. Jefferson ilmestyy neljästi vuodessa.


title: Projektiivinen identifikaatio

text: Projektiivinen identifikaatio (sijoittava samastuminen) on psykoanalyysin tarkastelema defenssimekanismi. Käsitteen esitti Melanie Klein vuonna 1946. Projektiivisessa identifikaatiossa yksilön tiedostumaton projektio ohjaa häntä käyttäytymään niin että projektion kohde alkaa kokea projisoituja tunteita tai yllykkeitä. Projektion eli sijoittamisen kohteena on yleensä epämieluisa yllyke tai käsitys (esimerkiksi homoseksuaalinen yllyke), jota asianosainen ei voi hyväksyä.


title: Projektiivinen identifikaatio

text: Projektiivinen identifikaatio eroaa projektiosta siten, että projektiivinen identifikaatio saattaa muodostaa itsensä toteuttavan ennusteen. Yksilö kuvittelee jostakusta toisesta jotakin, mikä ei pidä paikkaansa, ja alkaa käyttäytyä niin että toinen muuttaa käytöstään ja kuvitelma osoittautuu todeksi. Esimerkiksi paranoidinen skitsofreenikko voi alkaa kuvitella, että poliisit vainoavat häntä; hän alkaa pelätä poliiseja ja käyttäytyä hermostuneesti näiden läheisyydessä, ja poliisit alkavat suhtautua häneen epäluuloisesti ja alkavat tarkkailla ja seurata hänen toimintaansa. Projektiivinen identifikaatio oikeuttaa projektion tekemällä siitä totta.


title: Punaolkaturpiaalit

text: Punaolkaturpiaalit, aikaisemmalta nimeltään punasiivet ("Agelaius") on turpiaalien heimoon kuuluva varpuslintusuku. Punaolkaturpiaalien sukuun kuuluu BirdLifen mukaan viisi lajia.


title: Elizabeth Mitchell (näyttelijä)

text: Elizabeth Joanna Mitchell (s. Elizabeth Joanna Robertson, 27. maaliskuuta 1970 Los Angeles, Kalifornia) on yhdysvaltalainen näyttelijä. Hänet tunnetaan parhaiten roolistaan Juliet Burkena ABC:n televisiosarjassa "Lost" ja Erica Evansina televisiosarjassa "V".


title: Elizabeth Mitchell (näyttelijä)

text: Elizabeth Joanna Robertson syntyi Los Angelesissa, Kaliforniassa. Vuonna 1970 Hän muutti äitinsä Josephinen kanssa Dallasiin, Texasiin, jossa hänen äitinsä nai Joseph Mitchellin vuonna 1975. Hänen isäpuolensa ja äitinsä ovat molemmat asianajajia ja asuvat Dallasissa. Elizabeth Mitchell on vanhin kolmesta siskosta, muut ovat Kristina Helen ”Kristie” Mitchell (s. 1977) ja Katherine Day ”Kate” Mitchell (s. 1981).


title: Elizabeth Mitchell (näyttelijä)

text: Mitchell meni naimisiin näyttelijä Chris Soldevillan kanssa 13. kesäkuuta 2004. Heillä on poika, Christopher Joseph (C.J.), joka syntyi 4. syyskuuta 2005. He asuvat Bainbridge Islandilla, Washingtonissa. Mitchell on ollut aiemmin naimisissa näyttelijä Gary Bakewellin kanssa.


title: Elizabeth Mitchell (näyttelijä)

text: Mitchell valmistui Booker T. Washington High School for the Performing and Visual Arts -koulusta. Vuonna 1991 hän valmistui Stephens Collegesta ja työskenteli sen jälkeen kuusi vuotta Dallas Theatre Centerissa ja vuoden Encore Theatressa.


title: Elizabeth Mitchell (näyttelijä)

text: Mitchell sai ensimmäisen televisioroolinsa sarjan "Vaaralliset kurvit" jaksosta vuonna 1993. Tämän jälkeen hän esiintyi sarjoissa "Loving" ja "L.A. Firefighter". Hän teki läpimurtonsa Angelina Jolien vastanäyttelijänä elokuvassa "Gia – kauneuden kirous" vuonna 1998. Mitchell esitti tohtori Kim Legaspia, tohtori Kerry Weaverin (Laura Innes) ensimmäistä naisrakastajatarta, vuosina 2000–2001 televisiosarjassa "Teho-osasto".


title: Elizabeth Mitchell (näyttelijä)

text: Vuonna 2006 Mitchell alkoi näytellä tohtori Juliet Burkea televisiosarjassa "Lost". Hän voitti roolista Saturn -palkinnon vuonna 2008. Hän oli Primetime Emmy -ehdokkaana vuonna 2010.


title: Elizabeth Mitchell (näyttelijä)

text: Maaliskuussa 2009 "Entertaiment Weekly" raportoi, että Mitchell on palkattu näyttelemään ABC:n televisiosarjan "V" pilottijaksossa. Hän näyttelee sarjan pääosaa, FBI-agentti Erica Evansia.


title: Jorge Fucile

text: Jorge Ciro Fucile Perdomo (s. 19. marraskuuta 1984 Montevideo, Uruguay) on uruguaylainen jalkapalloilija. Hän edustaa uruguaylaista Club Nacional de Footballia ja on pelipaikaltaan vasen tai oikea laitapuolustaja.


title: Jorge Fucile

text: Fucile aloitti ammattilaisuransa kotikaupunkinsa joukkueesta Liverpool Montevideosta. 31. elokuuta 2006 hän siirtyi vuoden kestävällä lainasopimuksella Portoon. Ensimmäisen kauden aikana hän pelasi yhteensä 18 pääsarjaottelua ja kausi päättyi Porton toiseen perättäiseen liigamestaruuteen. Kesällä 2007 Fucilen siirrosta tehtiin pysyvä ja näin hän jäi Portoon viisivuotisella sopimuksella.


title: Jorge Fucile

text: Seuraavina kahtena kautena Portossa Fucile kuului joukkueen luottopelaajiin ja pelasi sekä vasempana että oikeana laitapuolustajana.


title: Jorge Fucile

text: Fucile teki ensiesiintymisensä Uruguayn maajoukkueessa 24. toukokuuta 2006 ystävyysottelussa Pohjois-Irlantia vastaan. Hän oli mukana vuoden 2007 Copa Américassa, jossa Uruguay sijoittui lopulta neljänneksi.


Armenian sosialistisen neuvostotasavallan vaakuna oli Armenian SNT:n vaakuna. Sen suunnitteli Martiros Sarian vuonna 1922, ja sen hyväksyi viralliseksi vaakunaksi vuonna 1937 Armenian SNT:n hallitus.


title: Armenian sosialistisen neuvostotasavallan vaakuna

text: Vaakunan keskelle on kuvattu Armenian perinteinen tunnus Araratvuori. Viinirypäleet vaakunan alaosassa symboloivat raamatullista perimätietoa, jonka mukaan Nooa istutti arkista poistuttuaan ensimmäisen viinirypäleköynnöksen Araratvuorelle ihmisyyden uudestisyntymisen merkiksi. Vehnän tähkät symboloivat maata ja Armenian luonnonvaroja. Araratvuoren päälle on kuvattu kommunismin symbolit sirppi ja vasara sekä punainen tähti. Vaakunan ympärille on kirjoitettu armeniaksi "Armenian sosialistinen neuvostotasavalta" (Հայկական Սովետական Սոցիալիստական Հանրապետություն) ja alas punaiseen nauhaan Neuvostoliiton motto "Kaikkien maiden työläiset, liittykää yhteen!" armeniaksi (Պրոլետարներ բոլոր երկրների, միացե'ք) ja venäjäksi (Пролетарии всех стран, соединяйтесь!).


text: Turkki protestoi Araratin sisällyttämistä vaakunaan, koska vuori kuuluu sen alueeseen. Ulkoasiainkomissaari Georgi Tšitšerin vastasi kysymällä, väittääkö Turkki myös kuun kuuluvan sille, koska puolikuu on kuvattu Turkin lipussa.


title: Ilmajoen kirkko

text: Ilmajoen kirkko on Ilmajoen seurakunnan kirkko Ilmajoen kunnassa Etelä-Pohjanmaalla. Se on puinen ristikirkko, jossa on noin 1200 istumapaikkaa.


title: Ilmajoen kirkko

text: Kirkko on Ilmajoen kolmas kirkko, ja sen on suunnitellut ja rakentanut kirkonrakentaja Matti Honka. Kirkko vihittiin käyttöön 1766, ja vihkimisen toimitti Ilmajoen silloinen kirkkoherra Salomon Hannelius. Kirkon erikoisuutena on alttarin sijoittuminen itä- ja etelä-ristien kulmaukseen perinteisen itäristin sijasta. Siten alttarille näkee tasaisesti jokaisesta neljästä rististä. Kellotapuli on valmistunut 1804.


title: Ilmajoen kirkko

text: Ilmajoen ensimmäinen kirkko oli Ilmolan kappeli, joka rakennettiin noin vuonna 1516. Seuraava kirkko rakennettiin samalle paikalle vuonna 1638 ja se oli länsitornillinen tukipilarikirkko. Tämä kirkko purettiin nykyisen tieltä vuonna 1766.


title: Ilmajoen kirkko

text: Kirkossa nykyisin olevan kaksiosaisen alttaritaulun on maalannut Alexandra Frosterus-Såltin 1878, jonka ylempi osa kuvaa ylösnousseen Jeesuksen ja Marian kohtaamista puutarhahaudalla. Alempi kuva esittää haudassa olevaa Jeesusta, jota enkelit palvelevat. Tämän alttaritaulun lahjoitti värjäri Johan Pihlman. Kirkon alkuperäinen alttaritaulu oli taiteilija Johan Almin maalaama, ja se on nykyään Ilmajoen museon pihapiirissä olevassa kirkkomuseossa. Nykyinen kirkko koristeltiin myös seinä- ja kattomaalauksin. Mikael Toppeliuksen raamatunhistorialliset maalaukset kuitenkin peitettiin maalilla jo ensimmäisessä peruskorjauksessa 1836. Kirkon sisäseinät olivatkin 1800-luvun lopulla pääosin täysin valkoiset.


title: Ilmajoen kirkko

text: Nykyisen värimaailmansa kirkko sai 1934 valmistuneessa peruskorjauksessa, jolloin Urho Lehtinen teki maalaukset lehtereille ja kattoon. Ulkoa kirkko oli alun perin maalattu punaiseksi, mutta 1900-luvun alusta lähtien se on ollut valkoinen. Viimeisin mittava remontti valmistui vuonna 1998, jolloin perusparannuksien lisäksi kirkon yleisilmettä muutettiin valoisammaksi ja keskitorni avattiin uudestaan kattoikkunaksi.


title: Ilmajoen kirkko

text: Kirkon urut ovat Kangasalan urkutehtaan valmistamat ja vuodelta 1951. Urkujen koneisto on sähköpneumaattinen. Uruissa on 34+1 äänikertaa jaettuina kolmelle sormiolle ja jalkiolle. Uruissa on kellot toisella sormiolla ja jalkiossa. Nämä urut ovat kirkon järjestyksessään kolmannet, ensimmäiset urut kirkkoon saatiin jo vuonna 1768 Salomon Hanneliuksen aktiivisuuden ansiosta. Urut olivat yhdet ensimmäisistä uruista sisä-Suomessa.


title: Ilmajoen kirkko

text: Tapulin seinustalla on 126 cm pitkä vaivaisukko, jonka Erkki Lahti on veistänyt 1850–luvun puolivälissä.


title: Ilmajoen kirkko

text: Kirkon eteläpuolella sijaitsee Suomen sisällissodassa kaatuneiden ilmajokelaisten sankarimuistomerkki, jonka on suunnitellut Pauli Aaltonen ja joka paljastettiin jo 1918. Kirkon pohjoispuolella on toisen maailmansodan ilmajokelaisten kaatuneiden muistomerkki, jonka suunnitteli Aimo Tukiainen ja joka valmistui 1951.


title: Ilmajoen kirkko

text: Ilmajoen kirkko ja kirkonseutu kuuluvat Suomen valtakunnallisesti merkittäviin rakennettuihin kulttuuriympäristöihin.


title: Tiffany Fallon

text: Tiffany Fallon (s. 1. toukokuuta 1974 Fort Lauderdale, Florida) on yhdysvaltalainen valokuvamalli ja Playboy-tyttö.


title: Tiffany Fallon

text: Fallon oli Playboyn joulukuun 2004 "Playmate of the Month" ja vuoden 2005 Playmate of the Year. Hänellä on irlantilaisia sukujuuria.


title: Tiffany Fallon

text: Vuonna 2006 Fallon meni naimisiin kantrimusiikkiyhtye Rascal Flattsin solisti Joe Don Rooneyn kanssa. Heillä on yksi lapsi, Jagger Donovan Rooney. Perhe asuu Tennesseessä.


title: Mikko Viitanen

text: Mikko Viitanen (s. 18. helmikuuta 1982 Nurmijärvi) on suomalainen entinen jääkiekkopuolustaja. Isokokoinen Viitanen tunnettiin fyysisenä maalinedustapelaajana. Hänet tunnettiin myös pudotuspelien ratkaisupelaajana, sillä Viitasen SM-liigauran kahdeksasta playoff-maalistaan neljä jäi voittomaaliksi. Viitanen pelasi urallaan SM-liigassa yhteensä 363 runkosarjaottelua tehopistein 19+41=60 ja keräten 368 jäähyminuuttia sekä 73 playoff-ottelua tehopistein 8+7=15 ja keräten 99 jäähyminuttia. Hän voitti Suomenmestaruuden JYPissä vuosina 2009 ja 2012. Viitanen pelasi urallaan myös Pohjois-Amerikassa kolme kautta ammattilaisena ja yhden juniorina.


title: Mikko Viitanen

text: Viitanen aloitti jääkiekon pelaamisen joukkueessa 9-vuotiaana Hyvinkään Ahmoissa. Hän siirtyi silloisen joukkuetoverinsa Miikka Jäskeen vanavedessä D-juniori-ikäisenä Hämeenlinnan Pallokerhoon. Viitanen pelasi aluksi keskushyökkääjänä, mutta hänet siirrettiin HPK:ssa puolustajan tontille ja on pelannut kyseisellä pelipaikalla tuosta lähtien. Viitanen siirtyi yhden HPK:ssa pelatun kauden jälkeen Jokereiden vanhempiin D-junioreihin kaudeksi 1996–1997. Seuraavan kauden 1997–1998 päätteeksi hän voitti joukkueessa C-nuorten SM-hopeaa. Kaudeksi 1998–1999 Viitanen palasi HPK:hon. Kauden 1999–2000 17-vuotias Viitanen pelasi yhdysvaltalaisessa NAHL-juniorisarjassa Chicago Freezen riveissä.


title: Mikko Viitanen

text: Kaudeksi 2000–2001 Viitanen palasi kasvattajaseuraansa Ahmoihin, jossa hän pelasi Mestiksen tulokaskautensa tehden 41 runkosarja- ja kolmessa playoff-ottelussa tehot 3+9=12. Viitanen oli joukkueen tehokkain puolustaja runkosarjassa. Colorado Avalanche varasi hänet viidennellä kierroksella 149. pelaajana . Viitanen siirtyi kaudeksi 2001–2002 Espoo Bluesiin. Hän pelasi seitsemän ottelua joukkueen A-nuorissa, kunnes Viitanen siirtyi lainalle Mestis-joukkue Mikkelin Jukureihin. Hän pelasi suurimman osan kaudestaan ykköspuolustajaparissa Jari Korhosen kanssa. Runkosarjan lopulla hän palasi kuitenkin Bluesiin, jossa Viitanen sai kauden aikana tililleen kolme runkosarjaottelua SM-liigassa.


title: Mikko Viitanen

text: Kausi 2002–2003 Viitasella alkoi polvivamman takia vasta marraskuussa 2002, kun hän siirtyi toivuttuaan hakemaan pelituntumaa Mestis-joukkue KJT:stä. Viitanen pelasi siellä yhdeksän ottelua, kunnes hän sai sormivamman. Siitä toivuttuaan Viitanen päätti palata siirtotakarajalla takaisin Bluesin vahvuuteen. Hän pelasi loppukaudella vain yhden SM-liigaottelun.


title: Mikko Viitanen

text: Heinäkuussa 2003 Viitanen teki kolmivuotisen tulokassopimuksen Colorado Avalanchen kanssa. NHL-sopimus tuli hieman yllätyksenä Viitasen edellisen kauden loukkaantumisten ja pelaamattomuuden takia. Hän pelasi kauden 2003–2004 suurimmaksi osaksi ECHL-joukkue Reading Royalsissa. Sarjatasoa ylempänä AHL-joukkue Hershey Bearsissa Viitanen pelasi kauden aikana 20 runkosarjaottelua tehopistein 1+1=2. Myös hänen seuraava kautensa 2004–2005 kului suurimmaksi osaksi Royalsissa. Viimeisen sopimuskautensa 2005–2006 Viitanen pelasi kokonaan AHL:ssä, Avalanchen uudessa farmijoukkue Lowell Lock Monstersissa. Hänen murtautumistaan joukkueeseen vaikeutti myös se, että Lock Monsters oli Avalanchen ja Carolina Hurricanesin yhteinen farmijoukkue. Viitasen ainoa kokonainen AHL-kausi toi hänelle 71 runkosarjaottelussa tehot 1+7=8.


title: Mikko Viitanen

text: Viitanen palasi kaudeksi 2006–2007 Suomeen ja siirtyi kaksivuotisella sopimuksella SM-liigajoukkue Rauman Lukkoon. Hänen varsinainen tulokaskautensa SM-liigassa toi 51 runkosarjaottelussa tehot 8+16=24 sekä kahdessa playoff-ottelussa kaksi syöttöpistettä. Viitanen teki runkosarjassa SM-liigan yhden kauden piste-ennätyksensä ja oli Lukon eniten maaleja tehnyt puolustaja sekä tehokkain puolustaja Ilkka Heikkisen kanssa. Hän sijoittui SM-liigan tulokkaiden pistepörssissä kolmanneksi. Viitanen teki liigauransa avausmaalin jo kauden avauskierroksella 14. syyskuuta 2006 ylivoimalla paikallisvastustaja Porin Ässiä vastaan. Hän keräsi ottelussa myös yhden syöttöpisteen. Kaudella 2007–2008 Viitasesta odotettiin Lukon kärkipuolustajaa, mutta hän oli polvivamman takia sivussa koko syyskauden ajan ja pelasi kauden aikana vain 13 runkosarjaottelua. Helmikuussa 2008 Viitanen teki vuoden mittaisen jatkosopimuksen Lukon kanssa.


title: Mikko Viitanen

text: Kaudella 2008–2009 Viitanen putosi Lukon puolustajahierarkiassa, jäi pieneen rooliin, eikä tehnyt 18 pelaamassaan ottelussa ainuttakaan tehopistettä. Hän siirtyi marraskuussa 2008 loppukaudeksi JYPiin, jossa Viitanen teki loppukaudella 37 runkosarjaottelussa tehot 2+6=8. Hänen roolinsa kasvoi kauden edetessä ja Viitanen kuului varsinkin kevään 2009 pudotuspeleissä JYPin parhaimmistoon. Hän ratkaisi joukkueelle 10. huhtikuuta 2009 vieraissa Oulun Kärppiä vastaan pelatun toisen finaaliottelun tehtyään ottelun ainoan maalin. Viitanen palkittiin ottelun "Ilta-Sanomien" kahden tähden tähtipelaajana. Hän voitti kauden päätteeksi Suomenmestaruuden ja teki saman vuoden toukokuussa kaksivuotisen jatkosopimuksen JYPin kanssa. Kauden 2009–2010 päätteeksi Viitanen voitti SM-pronssia.


title: Mikko Viitanen

text: Viitanen ei tehnyt kaudella 2010–2011 runkosarjassa ainuttakaan maalia, mutta onnistui kerran kevään 2011 pudotuspeleissä, jolloin hän kuului taas JYPin parhaimmistoon. Viitasen osuma ratkaisi joukkueelle 4. huhtikuuta 2011 pelatun kolmannen välieräottelun Espoo Bluesia vastaan, jonka JYP voitti 4–2. Hänet palkittiin ottelun "Ilta-Sanomien" kahden tähden tähtipelaajana. JYP ei kuitenkaan voittanut välieräsarjassa muita otteluita, sillä Blues vei ottelusarjan ja eteni finaaleihin voitoin 4–1.


title: Mikko Viitanen

text: Kesällä 2011 Viitanen siirtyi elokuun ajaksi try-outille Turun Palloseuraan. Hän jäi koeaikansa päätteeksi lopulta ilman sopimusta. Lokakuussa Viitanen palasi aluksi marraskuun maaottelutaukoon asti kestäneellä sopimuksella JYPiin. Pätkäsopimuksen päätyttyä hänen sopimustaan jatkettiin kauden 2011–2012 loppuun. Viitanen jäi runkosarjassa maaleitta, mutta hän pelasi taas hienot pudotuspelit keväällä 2012, jolloin Viitanen osui kolme kertaa. Hän ratkaisi JYPille 11. huhtikuuta 2012 pelatun viidennen välieräottelun ja finaalipaikan tehtyään Jokereita vastaan jatkoajalla syntyneen 3–2-voittomaalin. Viitanen palkittiin ottelun "Ilta-Sanomien" kolmen tähden tähtipelaajana. Hän voitti kauden päätteeksi Suomenmestaruuden. Toukokuussa 2012 hän teki vuoden mittaisen jatkosopimuksen JYPin kanssa.


title: Mikko Viitanen

text: Viitanen onnistui ratkaisemaan playoff-ottelun taas keväällä 2013. Hän teki jatkoajalla JYPin 2–3-voittomaalin neljännessä puolivälieräottelussa 25. maaliskuuta 2013 vieraissa Hämeenlinnan Pallokerhoa vastaan. Viitanen palkittiin ottelun "Ilta-Sanomien" kolmen tähden tähtipelaajana. Hän voitti kauden päätteeksi SM-pronssia. Helmikuussa 2013 Viitanen teki jälleen vuoden mittaisen jatkosopimuksen JYPin kanssa.


title: Mikko Viitanen

text: Kauden 2013–2014 hän oli suurimmaksi osaksi sivussa alaraajavamman takia, jonka vuoksi Viitanen pelasi runkosarjassa vain 13 ottelua. Viitanen voitti kauden aikana European Trophy -mestaruuden. Huhtikuussa 2014 hän teki taas vuoden mittaisen jatkosopimuksen JYPin kanssa. Myös kaudella 2014–2015 Viitanen oli pitkään loukkaantumisen vuoksi sivussa marraskuusta 2014 maaliskuuhun 2015 ja hän pelasi runkosarjassa vain 21 ottelua. Viitanen voitti kauden päätteeksi SM-pronssia.


title: Mikko Viitanen

text: Viitanen siirtyi kaudeksi 2015–2016 kaksivuotisella sopimuksella Porin Ässiin. Hän nousi joukkueen varakapteeniksi. Viitasen kausi jäi loukkaantumisen vuoksi kuitenkin vain 32 ottelun mittaiseksi. Tämän myötä hän purki sopimuksensa Ässien kanssa yhteisymmärryksessä ja lopetti pelaajauransa toukokuussa 2016.


title: Mikko Viitanen

text: Viitanen pelasi alle 20-vuotiaiden MM-kilpailuissa vuonna 2002, jolloin hän voitti pronssia. Viitanen on pelannut myös neljä A-maaottelua. Hän debytoi Suomen A-maajoukkueessa jo ennen varsinaista SM-liigan tulokaskauttaan 31. elokuuta 2006 Euro Hockey Tour -tasolla Česká Pojišťovna Cupin avausottelussa turnauksen isäntäjoukkue Tšekkiä vastaan.


Georgian sosialistisen neuvostotasavallan vaakuna oli Georgian sosialistisen neuvostotasavallan tunnus. Se hyväksyttiin 28. helmikuuta 1922 ja se korvattiin uudella 11. joulukuuta 1990.


title: Georgian sosialistisen neuvostotasavallan vaakuna

text: Siihen on kuvattu vehnän tähkiä ja viinirypäleitä symboloiden maataloutta. Kaukasus-vuorten takaa nouseva punainen tähti kuvaa Georgian tulevaisuutta ja sirppi ja vasara kommunismin voittoa ja maailmanlaajuista sosialististen maiden yhteisöä. Vaakunan ympärille on kirjoitettu Neuvostoliiton motto "Kaikkien maiden proletariaatti, liittykää yhteen!" georgiaksi (პროლეტარ ყველა ქვეყნისა, შეერთდით!) ja venäjäksi (Пролетарии всех стран, соединяйтесь!).


title: Marker (Norja)

text: Marker on Norjan kunta Østfoldin läänissä Ruotsin rajalla. Sen rajanaapureita ovat Aremark, Rakkestad, Eidsberg ja Rømskog Østfoldissa sekä Aurskog-Høland Akershusin läänissä. Ørje on kunnan ainut taajama ja hallinnollinen keskus. Valtatie E18 vie kunnan läpi ja sen alueella sijaitsevat myös Ørjen linnake, Basmon linnoitus ja Haldenkanalen. Tammikuussa 2013 tehdyn väestönlaskennan mukaan Markerin kunnassa oli 3 587 asukasta.


title: Marker (Norja)

text: Kunta perustettiin 1. tammikuuta 1964 Rødenesin ja Øymarkin kuntien liityttyä yhteen.


title: Kaius Hedenström

text: Kaius Hedenström (29. heinäkuuta 1943 Helsinki – 21. tammikuuta 2006 Helsinki) oli suomalainen valokuvaaja ja luonnonsuojelija.


title: Kaius Hedenström

text: Hedenström syntyi Helsingissä, mutta kävi koulunsa Turussa ja valmistui merkonomiksi Turun kauppaopistosta. Hän oli ammattivalokuvaaja ja työskenteli Pressfotossa ja Lehtikuvassa. Vuonna 1979 hän ryhtyi yrittäjäksi ja kuvitti muun muassa useita kirjoja.


title: Kaius Hedenström

text: Hedenström rakasti veneilyä ja Saaristomerta jo pienestä pitäen. Kesällä 1961 hän löysi tovereineen merikotkan pesän, ja siitä alkoi koko elämän mittainen työ merikotkan pelastamiseksi. Hän kartoitti merikotkien reviirejä 1960-luvulta alkaen ja osallistui WWF:n merikotkien ruokintaprojektiin sen alusta vuodesta 1972 lähtien.


title: Kaius Hedenström

text: Hedenström otti voimakkaasti kantaa Saaristomeren luonnon ja maisemien puolesta. Hänen valokuvanäyttelynsä maaseudun kulttuurimaisemista ja Saaristomeren kammottavista kesämökeistä kiersivät monilla paikkakunnilla herättäen myös päättäjien huomiota. Hän järjesti satoja kuvaesityksiä samoista aiheista eri puolilla Suomea.


title: Kaius Hedenström

text: Hedenström toimi Suomen Lehtikuvaajien puheenjohtajana, Suomen Majakkaseuran tilintarkastajana ja Patricia Seppälän säätiön hallituksen jäsenenä.


title: Kara Monaco

text: Kara Monaco (s. 26. helmikuuta 1983 Lakeland, Florida) on yhdysvaltalainen malli, näyttelijä ja Playboy-tyttö.


title: Kara Monaco

text: Monaco oli Playboyn kesäkuun 2005 "Playmate of the Month" ja vuoden 2006 Playmate of the Year. Hän sai Playmate of the Year -tittelistään palkinnoksi 100 000 Yhdysvaltain dollaria, auton ja moottoripyörän.


title: Tekoripset

text: Tekoripset ovat oikeiden silmäripsien päälle kiinnitettävät, luonnollisia ripsiä näyttävämmät ja pidemmät ripset. Tekoripset kiinnitetään paikalleen liimalla. Tekoripsiä voi ostaa nauhoina tai tupsuina. Tupsuja voi lisätä esimerkiksi silmänurkkiin, ja ne voivat kestää paikoillaan liimasta riippuen jopa pari päivääkin.


title: Tekoripset

text: Tekoripsiä on olemassa erilaisia eri käyttötarkoituksiin: luonnollisia, pitkiä ja näyttäviä, värikkäitä ja esimerkiksi höyhenin ja tekojalokivin koristeltuja. Tekoripset ovat keinokuitua.


title: Tekoripset

text: Erityisen suosittuja tekoripset olivat 1960-luvulla Yhdysvalloissa.


title: Samastuminen

text: Samastuminen (myös samaistuminen ja samastus) eli identifikaatio ( < 'sama') on psykologian ja psykoanalyysin sekä taiteidentutkimuksen käsite.


title: Samastuminen

text: Samastumisilmiö oli kiinnittänyt jo antiikin filosofien huomiota epiikan ja draaman yhteydessä, mutta samastumis-käsite otettiin käyttöön vasta 1800-luvun alkupuolella (P. B. Shelley). Sigmund Freud oli vuonna 1921 ensimmäisiä, jotka käyttivät käsitettä "samastuminen" sen nykyisessä psykologisessa merkityksessä.


title: Samastuminen

text: Samastuksessa ”yksilön ego pyrkii mukautumaan jonkin toisen egon kaltaiseksi, toimimaan sen tavoin, jäljittelemään sitä ja tavallaan ottamaan sen sisäänsä”. Samastuminen on varhaislapsuuden tärkeimpiä objektisuhteen muotoja; se on myös varhaisin ja alkuperäisin tunnesitoutumismuoto sekä tärkeä oppimisen ja henkisen kasvun keino.


title: Samastuminen

text: Samastuminen voi kohdistua paitsi ihmisiin myös muihin ulkomaailman objekteihin; riittää että asianosainen voi ”olla objektin kaltainen siinä ja siinä asiassa” Vihattuunkin objektiin voidaan samastua, sillä näin päästään osalliseksi sen voimasta. Superegon muodostumiselle taas on edellytyksenä, että lapsi samastuu vanhempiensa kieltäviin, rajoittaviin ja moraalisiin puoliin.


title: Samastuminen

text: Freudin mukaan samastus on tapahtuma, jossa ego pyrkii suuntaamaan idin libidovarausta itseensä. ”Ehkä samastuminen on yleensäkin edellytyksenä sille, että id luopuu kohteistaan”, hän arvioi. Kun eroottinen kohteenvalinta ("Objektwahl") korvataan egon muuntumisella, ego pystyy siten hallitsemaan idiä. Ensi sijassa ilmiötä esiintyy silloin kun rakkauden kohde on menetetty tai sitä on muutoin vaikea saavuttaa (tältä osin kyseeseen tullevat myös fiktiiviset hahmot).


title: Samastuminen

text: Freud jakoi samastumisen kolmia. Ensisijainen samastus on varhaisin muoto, ja se sijoittuu aikaan, jolloin lapsella ei vielä ole käsitystä egon ja ulkomaailman välisistä rajoista. Ensivuoroisen samastuksen perustana on tunnesuhde objektiin, yleensä äitiin. Toisvuoroinen samastus tarkoittaa sitä, että yksilö samastuu esimerkiksi menetettyyn rakkauden kohteeseen tai vihattuun objektiin. Kolmanneksi yksilö voi samastua johonkuhun toiseen ihmiseen jonkin yhteisen ominaisuuden perusteella; samastuksen ei tarvitse olla seksuaalisesti tai aggressiivisesti latautunutta.


title: Samastuminen

text: Samastuksen käsitettä on kehittänyt ja selventänyt Roy Schafer. Hän erottaa samastuksen ja sisällytyksen (introjektion). Samastus ja sisällytys ovat sisäistämisen eli internalisaation alalajeja. Samastuksessa yksilö saa kohteen itselleen sulautumalla siihen (sen edustukseen) ja omaksumalla sen käytösmuotoja ("behavioural patterns"); sisällytyksessä jonkin kohteen piirteet sijaitsevat yksilön sisällä mutta niitä ei koeta osaksi psyykkistä itseä. Sisällytys on primaariprosessuaalinen kohde-edustus (objektirepresentaatio). Sisällytys muistuttaa ulkoista, erillistä kohdetta sikäli, että sisällytystä tuntuu mahdolliselta hallita ja sitä koetetaan hallita niin kuin ulkoista kohdetta. Mielessä kuviteltu musiikki, joka vaikuttaa ruumiiseen samoin, joskin lievemmin, kuin todellisuudessa soiva musiikki, sekä musiikki, joka pyörii itsepintaisesti mielessä ("korvamato"), tarjoavat esimerkkejä sisällytyksistä. Tuollaisia sisällytyksiä ei voi paeta, vaan ne seuraavat mukana niin kuin Kuu kulkijaa.


title: Samastuminen

text: Robert H. Koffin mukaan samastuksessa on:


title: Samastuminen

text: Samastus on välitöntä, ja se tapahtuu siinä paikassa ja perustuu havaintoon. Mallista oppiminen ja jäljittely on samastuksen tulosta, ei samastumista sinänsä. Samastuminen on pääosin tiedostumatonta, mutta siihen saattaa sisältyä esitietoisia ja tietoisia osatekijöitä.


title: Samastuminen

text: Psykoanalyysissa samastuminen voidaan jakaa kahteen vaiheeseen: ensivuoroinen samastuminen sijoittuu oidipaalikehitykseen, ja sen mukana persoonallisuus muodostuu; toisvuoroiset samastukset perustuvat ensivuoroisiin eivätkä ole yhtä mullistavia eivätkä pysyviä.


title: Samastuminen

text: Samastus on keskeisellä sijalla lapsuudessa ja nuoruudessa — egoa on sanottu tiivistymäksi ”kaikista ihmisen kehitysvuosinaan suorittamista samaistuksista”. Samastuksen merkitys vähenee iän mukana, oidipaalikehityksen ratkettua, ja jos yksilö aikuisiällä koettaa luopua omasta identiteetistään ja asettua toisen asemaan ja kokea viettityydytystä tämän kautta, silloin on puhuttava regressiivisestä ja patologisesta samastuksesta. Aikuisiällä samastuminen on pääasiassa ”väliaikaista, kontrolloitua ja egon palveluksessa tapahtuvaa”, eikä siinä koeteta saada viettityydytystä vaan pyritään saamaan eläytymispohjaista tietoa toisesta ihmisestä ja ymmärtämään häntä.


title: Samastuminen

text: Taiteen — esimerkiksi kirjallisuuden tai elokuvan — vastaanotossa samastuminen on tilapäistä, ja se kohdistuu teoksen henkilöhahmoihin.


title: Samastuminen

text: Samastumisen muotoja on kirjallisuuden reseption osalta eritellyt Hans Robert Jauss. Hän erottaa viisi tapaa, joilla lukijan ja päähenkilön vuorovaikutus toteutuu kirjallisuuden vastaanotossa, ja niitä voidaan tietyiltä osin soveltaa myös musiikin vastaanoton tarkasteluun.Kaikki samastuminen ei kumpua ihailusta eikä jäljittelystä, vaan pelkkä ihmisen läsnäolo johtaa väistämättä siihen, että toinen suhteuttaa itsensä tiedostamattaan hänen asemaansa ja tilanteeseensa. Tunteet ovat tarttuvia, ja tähän voi olla useita syitä: joudumme joka tapauksessa konstruoimaan itse toisen ihmisen tunteet niistä merkeistä, joita havaitsemme; aivotutkijoiden havaitsemat peilisolut matkivat automaattisesti toisten käytöstä ja näin tuovat heidät psyykeemme. Peilisolut mahdollistavat myös empatian: paitsi että aivomme matkivat toisen toimintaa, tunnemme (tiedostamattamme) sen, mitä hänelle tapahtuu. Empatian juuret ovat ruumiissa.


title: Samastuminen

text: Taiteen vastaanoton yhteydessä samastumisella on tietty kulkunsa, joka voidaan jakaa kolmeen vaiheeseen:


title: Samastuminen

text: Samastuttaessa ei koeta yksiviivaisesti samoja tunteita kuin sepitteen henkilöhahmot kokevat eikä samastuminen edellytä tunnetilain symmetrisyyttä eikä peilaamista. Kun esimerkiksi kauhuelokuvan henkilö tuntee kammoa hirviöiden edessä, se on egoistinen tunne; elokuvan katsoja tuntee myötätuntoa ja sääliä eli altruistisia tunteita.


Latvian sosialistisen neuvostotasavallan vaakuna oli Latvian sosialistisen neuvostotasavallan tunnus lipun ohella. Se hyväksyttiin Latvian sosialistisen neuvostotasavallan viralliseksi vaakunaksi 25. elokuuta 1940.


title: Latvian sosialistisen neuvostotasavallan vaakuna

text: Vehnän tähkät symboloivat maataloutta ja meren aallot merenkulkua. Vakiintuneen tavan mukaisesti vaakunaan on kuvattu myös aurinko. Yleensä sosialistisissa vaakunoissa kuvattiin nouseva aurinko lupaavan tulevaisuuden merkkinä, ja näin vaakunan suunnittelijat varmasti halusivat auringon tulkittavaksi. Toisaalta aurinko laskee Latvian länsipuolella olevan Itämeren taakse, joten vaakunan symboliikka voitiin helposti tulkita toisinkin. Punainen tähti sekä sirppi ja vasara symboloivat kommunismin voittoa ja maailmanlaajuista sosialististen maiden yhteisöä. Vaakunan ympärillä lukee neuvostoliiton motto "Kaikkien maiden proletariaatti, liittykää yhteen!" latviaksi ("Visu zemju proletārieši, savienojieties !") ja venäjäksi ("Пролетарии всех стран, соединяйтесь!").


title: Ørje

text: Ørje on taajama ja Markerin kunnan hallinnollinen keskus Østfoldin läänissä Norjassa. Siellä oli 1 763 asukasta vuonna 2008. Se on teollisuuspaikkakunta, jossa on rauta-, metalli- ja puutavarateollisuutta sekä suuri viljavarasto ja mylly. Vuosina 1903-04 paikalla oli linnoitus, joka poistettiin vuonna 1905 Ruotsin kanssa tehdyn sopimuksen perusteella. Valtatie E-18 Oslon ja Tukholman välillä menee Ørjen kautta. Ørjeelvassa taajaman vieressä yhdistää Rødenessjøenin ja Øymarksjøenin, kanavassa sulkuineen on korkeuseroa 10,5 m. Joessa on myös 1,5 MW:n tehoinen vesivoimala.


title: Ørje

text: Paikkakunnan nimi juontaa juurensa alun perin "Yrja"-nimiseen jokeen Rødenessjøenin ja Øymarksjøenin välillä, joka puolestaan juontaa juurensa norrøniläiseen sanaan "aurr" (sora), joka oli myös alun perin Rødenessjøenin nimenä.


title: He olivat urheita miehiä

text: He olivat urheita miehiä tai He olivat kaikki urhoollisia miehiä ("Western Union") on Fritz Langin ohjaama yhdysvaltalainen lännenelokuva vuodelta 1941. Elokuvan keskeisimmissä rooleissa ovat Robert Young, Randolph Scott, Dean Jagger ja Virginia Gilmore.


title: He olivat urheita miehiä

text: "He olivat urheita miehiä" perustuu löyhästi Zane Greyn romaaniin.


title: He olivat urheita miehiä

text: Robert Carson alkoi kirjoittaa elokuvan lopullista käsikirjoitusta helmikuussa 1940. Ohjaaja Irving Pichel oli palkattu elokuvan ohjaajaksi alkujaan. Foxin Darryl F. Zanuck oli tapansa mukaan vaikuttamassa myös elokuvan käsikirjoitukseen.


title: He olivat urheita miehiä

text: Elokuvan kuvaukset alkoivat lokakuussa 1940 ohjaajana Fritz Lang. Elokuvaa kuvattiin kolme viikkoa Utahissa, lähellä Kanabin kaupunkia.


title: Julius Gyllenhielm

text: Julius Gyllenhielm ("Jyllenhjelm") (23. helmikuuta 1559 – 1581, Turku) oli Kaarina Hannuntyttären ja Juhana III:n poika, joka nimitettiin vuonna 1580 Turun linnan käskynhaltijaksi. Hän ylläpiti linnassa loisteliasta hovia, ja omisti myös Köyliönkartanon vuodesta 1576 lähtien.


title: Toni Porkka

text: Toni Porkka (s. 4. helmikuuta 1970) on entinen raumalainen jääkiekkoilija. Pelipaikaltaan hän oli puolustaja. Porkka lopetti uransa vuonna 2006 polvivamman takia. Sitä ennen hän oli pelannut kasvattajaseuransa Rauman Lukon lisäksi AHL-joukkue Hershey Bearsissa ja DEL-liigan Frankfurt Lionsissä ja Kölner Haiessa. Toni Porkka oli Philadelphia Flyersin varaus vuodelta 1990 numerolla 172.


title: Centre Bell

text: Centre Bell on Kanadassa Montréalin keskustassa sijaitseva monitoimihalli. Se on NHL:ssä pelaavan Montreal Canadiensin () kotihalli.


title: Centre Bell

text: Hallin alkuperäinen nimi oli Centre Molson. Vuonna 2002 Canadiensin omistaja, Molson panimo myi omistuksensa joukkueeseen eikä uudistanut sopimusta hallin nimeamisestä, Bell Canada osti oikeudet hallin nimeen 1. syyskuuta 2002 ja uudeksi nimeksi valittiin Centre Bell. Hallin kapasiteetti jääkiekko-otteluissa on 21 273 ihmistä. Se valmistui vuonna 1996. Hallin avausottelussa Montreal Canadiens kohtasi New York Rangersin. Ottelu päättyi kanadalaisten voittoon tuloksella 4-2.


title: Centre Bell

text: Vuonna 2007 areenan käyttöaste oli Kanadan korkein, toiseksi korkein Pohjois-Amerikassa ja viidenneksi korkein maailmassa maksavien asiakkaiden määrällä mitattuna. Areenan avaamisesta lähtien se on ollut erittäin kovassa käytössä, toistuvasti jopa yksi maailman vilkkaimmista.


title: Centre Bell

text: Centre Bell sijaitsee Montréalin keskustassa läntisellä "de la Gauchetière"-kadulla. Hallille on hyvät yhteydet julkisilla kulkuvälineillä. Oranssi 2. linjan metrolinja pysähtyy lähistöllä olevilla Lucien-L'Allierin ja Bonaventuren metroasemilla. Myös paikallisjuna pysähtyy areenan läheisyydessä. Areenalta on myös yhteys Montréalin maanalaiseen kaupunkiin. Ympäristössä sijaitsee myös monia baareja ja ravintoloita.


title: Centre Bell

text:
Rakennuksen pinta-ala on 15 680 m². Jääkiekko-otteluissa hallissa on 21 273 istumapaikkaa, mikä tekee siitä suurimman NHL-areenan.
Kapasitetti eri konfiguraatioissa:


title: Centre Bell

text: Areenalla on myös neljä ravintolaa, joista suosituin on Montréalin suurin urheilubaari/ravintola "La Cage aux Sports".


title: Centre Bell

text: Montreal Canadiensin otteluissa kuuluttajana toimii Michel Lacroix. Kaudeksi 2008–2009 hankittu elektroninen Daktronics-tulostaulu on NHL-sarjan suurin.


title: Centre Bell

text: Montreal Canadiens on jäädyttänyt seuraavat pelinumerot:


title: Carmen Julia Álvarez

text: Carmen Julia Álvarez (s. 4. marraskuuta 1952 Caracas) on venezuelalainen näyttelijä. Álvarez oli naimisissa venezuelalaisen näyttelijän Daniel Alvaradon kanssa. Pari erosi, mutta avioliitosta jäi poika ja tytär Daniela Alvarado, joka näytteli Juana Pereziä telenovelassa Juana la Virgen.


title: Toivakan kirkko

text: Toivakan kirkko on Toivakan seurakunnan kirkko.


title: Toivakan kirkko

text: Päätytornillinen pitkäkirkko rakennettiin arkkitehti L. I. Lindqvistin suunnitelmien mukaan vuosina 1879–1882. Kellotapuli on valmistunut aiemmin vuonna 1871. Tyyliltään kirkko edustaa uusgotiikkaa. Toivakan kirkko sijaitsee Syrjäharjulla, josta sen torni erottuu kirkonkylän halki kulkevalle päätielle.


title: Toivakan kirkko

text: Kirkko korjattiin 1920-luvulla arkkitehti Alvar Aallon johdolla. Aalto suunnitteli kirkkoon myös kirkkoesineistöä. Aallon käsialaa olivat kirkon katon aiemmat maalaukset, kattokruunu, saarnatuolin koristelu, kaksi takorautaista kynttilänjalkaa, valaisimet ja kynttilät. Lisäksi Alvar Aalto on piirtänyt alttaritaulun yläpuolella olevan lasimaalauksen, joka on edelleen kirkossa nähtävillä. Vuonna 1973 toivakkalainen taiteilija Pellervo Lukumies maalasi kirkon erikoiset kattomaalaukset. Maalauksissa esimerkiksi Jeesus esitetään pukeutuneena muotivaatteisiin.Nykyään poptaiteen ja Raamatun ja Kalevalan pohjalta luodut maalaukset ovat Toivakan matkailuvaltti.


title: George Hope Verney

text:
George Hope Verney, vuodesta 1888 "George Hope Lloyd Verney" (5. maaliskuuta 1842 – 14. kesäkuuta 1896), baronetti, oli brittiläinen eversti. Hän kehitti nelikätisen shakin, josta hän kirjoitti 1881 kirjan "Four-Handed Chess". Hän oli esittänyt menetelmän ensin lehdessä, mutta hyvä palaute innosti hänet kirjoittamaan kirjan. 1885 hän kirjoitti kirjan "Chess Eccentricities" shakin monista muunnelmista.
Hän sai kapteenin arvon palvellessaan kiväärijoukoissa. Everstin arvo hänelle myönnettiin hänen palvellessaan 3. pataljoonassa Hampshiren rykmentissä. 11. helmikuuta 1888 hänen nimensä muuttui virallisesti muotoon George Hope Lloyd-Verney. Hän asui perheineen Esherissa Surreyssa.


title: George Hope Verney

text: Hänen puolisonsa oli vuodesta 1866 Harriet Julia Morforwyn Hinde, ja heillä oli viisi lasta, joista poika Harry Lloyd Verney oli sihteerinä kuningatar Maryn palveluksessa.


Moldavian sosialistisen neuvostotasavallan vaakuna oli Moldavian sosialistisen neuvostotasavallan tunnus. Se hyväksyttiin Moldavian SNT:n vaakunaksi 10. helmikuuta 1941.


title: Moldavian sosialistisen neuvostotasavallan vaakuna

text: Vaakunaan on kuvattu vehnän ja maissin tähkiä, rypäleitä ja päärynöitä, jotka symboloivat maataloutta. Nouseva aurinko symboloi Moldavian tulevaisuutta ja punainen tähti sekä sirppi ja vasara kommunismin voittoa ja maailmanlaajuista sosialististen maiden yhteisöä. Vaakunan ympärille on kirjoitettu punaiseen nauhaan Neuvostoliiton motto "Kaikkien maiden proletariaatti, liittykää yhteen!" moldaviaksi (Пролетарь дин тоате цэриле, униць-вэ!) ja venäjäksi (Пролетарии всех стран, соединяйтесь!).


title: Rygge

text: Rygge on Norjan kunta Østfoldin läänissä Oslonvuonon itärannalla. Sen rajanaapureita ovat pohjoisessa Moss, koillisessa Våler sekä idässä ja etelässä Råde. Kunnan korkein kohta on "Vardeåsen" 88 metriä merenpinnasta. Tammikuussa 2013 tehdyn väestönlaskennan mukaan Ryggen kunnassa oli 14 967 asukasta.


title: Rygge

text: Kylän nimi oli aiemmin "Ryggiof", mikä oli käytössä keskiajan loppupuolelle. Myöhemmin nimeä on kirjoitettu myös muodoissa "Rydiof", "Ryghia", "Røyghe" ja "Ryggaa".


title: Rygge

text:
Mossin lentoasema, Rygge sijaitsee Ryggen kunnassa.
Ryggellä on ystävyyskunta Suomessa, Kauhava.


title: Våler

text: Våler voi olla


title: Mölyturpiaalit

text: Mölyturpiaalit ("Quiscalus") on turpiaalien heimoon kuuluva varpuslintusuku. Mölyturpiaalien sukuun kuuluu BirdLifen mukaan seitsemän lajia.


title: Frederick Wollaston Hutton

text: Kapteeni Frederick Wollaston Hutton, FRS (16. marraskuuta 1836 Gate Burton, Lincolnshire – 27. lokakuuta 1905 merellä) oli englantilainen luonnontieteilijä.


title: Frederick Wollaston Hutton

text: Hutton kävi Southwell Grammar Schoolia ja Meriakatemian Gosportissa Hampshiressä. Hän opiskeli tieteitä King's Collegessa Lontoossa ennen kuin hänet komennettiin Royal Welch Fusiliers-joukkoihin ja hän osallistui Krimin sotaan ja Sepoykapinan kukistamiseen Intiassa 1857–1858. Hän palasi Englantiin 1860 ja ryhtyi opiskelemaan geologiaa Sandhurstissa. Samana vuonna hänet valittiin Geological Society of Londonin jäseneksi. 1861 hän laati arvostelun "The Geology"-lehteen Charles Darwinin Lajien synnystä ("The Origin of Species"). Koko elämänsä ajan Hutton oli Darwinin teorioiden tulkitsija ja Darwin kirjoitti hänelle kiitoskirjeen.


title: Frederick Wollaston Hutton

text: Hutton avioitui Annie Gouger Montgomerien kanssa 1863 ja luopui sotilasurastaan 1866. Hän matkusti vaimonsa ja kahden lapsensa kanssa Uuteen-Seelantiin, missä heille syntyi vielä neljä lasta. He asuivat Waikatossa, missä Hutton yritti pitää toiminnassa pellavatehdasta, mutta luovutti ja siirtyi takaisin geologian pariin. Hän liittyi Geological Survey of New Zealandin jäseneksi 1866 ja 1874 hänestä tuli Otagon provinssigeologi. 1877 hänestä tuli vastaperustetun Otagon yliopiston luonnontieteiden professori ja hän sai myös kuraattorin toimen museosta. 1880 Huttonista tuli Canterbury Collegen biologian professori ja hänet valittiin Royal Societyn jäseneksi 1892. Seuraavana vuonna hänestä tuli Canterburyn museon kuraattori. Hänet valittiin Royal Australasian Ornithologists Unionin puheenjohtajaksi ja New Zealand Instituten puheenjohtajaksi.


title: Frederick Wollaston Hutton

text: Hutton kuoli merellä paluumatkalla Englannista ja hänet haudattiin mereen Kapkaupungin edustalla. Hänen kunniakseen perustettiin Hutton Memorial Medal and Research Fund, joka myönnetään Uuden-Seelannin eläimistön, kasviston tai geologian hyväksi tehdystä tieteellisestä työstä.


title: Frederick Wollaston Hutton

text: Hutton selitti ensimmäisenä Uuden-Seelannin luonnonhistoriaa luonnonvalintateorian avulla. Hän nimesi linnuista muun muassa kalliotöyhtöpingviinin ("Eudyptes chrysocome") alalajin "filholi".


Liettuan sosialistisen neuvostotasavallan vaakuna hyväksyttiin Liettuan SNT:n vaakunaksi vuonna 1940.


title: Liettuan sosialistisen neuvostotasavallan vaakuna

text: Vaakunan vehnäntähkät ja tammenoksat symboloivat maataloutta. Nouseva aurinko symboloi Liettuan tulevaisuutta. Punainen tähti kuten myös sirppi ja vasara symboloivat kommunismin voittoa ja maailmanlaajuista sosialististen maiden yhteisöä. Vaakunan ympärillä olevaan punaiseen nauhaan on kirjoitettu Neuvostoliiton motto "Kaikkien maiden proletariaatit, liittykää yhteen!" liettuaksi (Visų šalių proletarai, vienykitės!) ja venäjäksi (Пролетарии всех стран, соединяйтесь!).


title: Dwight Lodeweges

text: Dwight Lodeweges (s. 26. lokakuuta 1957) on alankomaalainen jalkapallovalmentaja ja entinen puolustaja.


title: Dwight Lodeweges

text: Kanadassa alankomaalaisperheeseen syntynyt Lodeweges aloitti peliuransa VVOP:n joukkueessa, josta siirtyi 1975 Go Ahead Eaglesiin. Lodewegesiä pidettiin aikanaan lupaavana puolustajana ja hän pelasi 6 maaottelua alle 21-vuotiaiden maajoukkueessa. Kehitys ei kuitenkaan edennyt toivotulla tavalla, eikä Lodeweges pelannut koskaan A-maajoukkueessa.


title: Dwight Lodeweges

text: Lodeweges siirtyi Eaglesista kanadalaiseen Edmonton Drillersiin 1979 ja pelasi läpi uransa sekä Go Ahead Eaglesissa että pohjoisamerikkalaisissa seuroissa edustaen myös futsaljoukkue Minnesota Strikersissa. Hän pelasi uransa viimeisen ottelun Eaglesissa syyskuussa 1991.


title: Dwight Lodeweges

text: Lodeweges on valmennusurallaan toiminut eritoten apulais- ja juniorivalmentajana. Hän aloitti Go Ahead Eaglesin organisaatiossa 1989 juniorijoukkueen valmentajana ja toimi 1990–1995 Jan Versleijenin ja Henk ten Caten apulaisvalmentajana Eaglesin ykkösjoukkueessa.


title: Dwight Lodeweges

text: 1995 Lodeweges siirtyi VVOG:n päävalmentajaksi siirtyen tammikuussa 1991 Eerste Divisiessä pelanneen FC Zwollen peräsimeen. 2001 Lodeweges siirtyi Eredivisiessä pelanneen FC Groningenin päävalmentajaksi. Debyytti pääsarjatasolla ei ollut erityisen menestyksekäs ja putoamiskurimukseen ajautunut seura antoikin Lodewegesille potkut marraskuussa 2002.


title: Dwight Lodeweges

text: Groningen-potkujensa jälkeen Lodeweges toimi seuran reservi- ja apulaisvalmentajana. Sittemmin hän on toiminut apulaisvalmentajana Alankomaissa ja Aasiassa. Tammikuussa 2009 hän palasi päävalmentajan tehtäviin, kun hän korvasi Huub Stevensin PSV Eindhovenin päävalmentajana loppukauden kattavalla sopimuksella. Debyyttiottelussaan PSV-luotsina Lodeweges luotsasi ryhmänsä 3–0 voittoon De Graafschapista.


title: Dwight Lodeweges

text: Lodeweges on saanut PSV:n peliin uutta ryhtiä ja valmentajan nimi on jälleen noussut tietoisuuteen Alankomaissa. Huhtikuussa 2009 uutisoitiin, että Lodeweges siirtyy kesällä 2009 NEC Nijmegenin päävalmentajaksi kaksivuotisella sopimuksella. Hän seuraa tehtävässä Mario Beeniä, joka siirtyy kesällä Feyenoordin päävalmentajaksi. Hänen pestinsä NECissä jäi kuitenkin lyhyeksi, sillä seurajohto antoi Lodewegesille potkut lokakuun lopussa 2009 seuran hävittyä PSV Eindhovenille 4–0. NEC oli sarjassa sijalla 11.


title: Dwight Lodeweges

text: Helmikuussa 2010 Lodeweges siirtyi kanadalaisen NASL-liigassa pelaavan FC Edmontonin päävalmentajaksi. Lodeweges ei ennättänyt valmentaa Edmontonia lainkaan NASL-otteluissa, sillä seura aloitti sarjassa vasta kaudella 2011. Joulukuussa 2010 hän jätti kanadalaisjoukkueen ja siirtyi japanilaisen JEF Unitedin peräsimeen. Lodeweges ei onnistunut nostamaan JEF Unitedia takaisin Japanin pääsarjaan ja jätti seuran kauden 2011 jälkeen.


title: Dwight Lodeweges

text: Heinäkuun alussa 2013 Lodeweges aloitti Eredivisieen nousseen SC Cambuurin päävalmentajana. Sarjanousija pelasi Lodewegesin johdolla hyvää kautta 2013/14. Maaliskuun lopussa Lodewegesin kerrottiin siirtyvän kauden jälkeen SC Heerenveenin päävalmentajaksi. Suuttuneet kannattajat uhkailivat valmentajaa Cambuurin harjoituksissa ja 1. huhtikuuta Lodeweges ilmoitti eroavansa seuran palveluksesta välittömästi.


title: Dwight Lodeweges

text: Kaudella 2014/15 Lodeweges luotsasi Heerenveeniä kohtuullisen hyvällä menestyksellä ja tuloksena oli Eredivisiessä seitsemäs sija. Kausi 2015/16 alkoi kuitenkin alavireisemmin, eikä Heerenveenin peli syksyllä kulkenut. Lodeweges ja seura purkivat valmennussopimuksen lokakuun lopussa 2015, kun Heerenveen oli liigassa vasta sijalla 15.


title: Tunteellisella tuulella

text: Tunteellisella tuulella on Mamban neljäs studioalbumi. Se julkaistiin vuonna 1989 levymerkillä Sonet.


title: Antonio Colom

text: Antonio Colom Mas (s. 11. toukokuuta 1978 Bunyola, Mallorca, Espanja) on espanjalainen maantiepyöräilijä. Hän aloitti ammattilaisuransa vuonna 1999.


title: Antonio Colom

text: Colom on menestynyt etupäässä lyhyissä, korkeintaan viikon mittaisissa etappikilpailuissa. Hän voitti Vuelta a Andalucían kokonaiskilpailun 2002 ja Volta a la Comunitat Valencianan 2006. Yhden päivän kilpailuista muodostuvan Challenge de Mallorcan epävirallisen kokonaiskilpailun hän on voittanut 2004 ja 2009. Lisäksi hän on voittanut etapin Dauphiné Libéréssä 2007 ja Pariisi–Nizzassa 2009.


title: Antonio Colom

text: Kansainvälinen pyöräilyliitto UCI ilmoitti kesäkuussa 2009 Colomin antaneen EPO-hormonia sisältäneen dopingnäytteen kilpailun ulkopuolisessa testissä 2. huhtikuuta 2009. Hän sai kahden vuoden kilpailukiellon ja hänen tuloksensa mitätöitiin 2.4.2009 alkaen.


title: Lou Nanne

text: Louis Vincent "Lou" Nanne (s. 2. kesäkuuta 1941, Sault Ste. Marie, Ontario, Kanada) on entinen yhdysvaltalainen jääkiekkoilija ja manageri, joka on merkittävästi vaikuttanut lajin leviämiseen USA:ssa.


title: Lou Nanne

text: Nannen ammattilaisura kattoi vuodet 1968 – 1978, jolloin hän pelasi Minnesota North Starsissa. Ennen ammattilaisuraa puolustajana ja laitahyökkääjänä pelannut Nanne ehti luoda merkittävän uran yliopistopelaajana. Hän sai pelaajauransa aikana yhdysvaltain kansalaisuuden ja edusti maata myös neljissä arvokisoissa.


title: Lou Nanne

text: Nannesta tuli peliuran jälkeen Minnesotan valmentaja ja toiminnanjohtaja. Vuonna 1978 hän lopetti valmentajana, mutta jatkoi seuran toiminnanjohtajana vuoteen 1988 asti, jolloin hän erosi terveyssyiden vuoksi. Hänen suurin saavutuksensa oli Minnesotan nostaminen NHL:n huippujoukkueiden joukkoon.


title: Without You

text:
”Without You” on brittiläisen Badfinger-yhtyeen jäsenten Pete Hamin ja Tom Evansin tekemä musiikkikappale, joka julkaistiin ensimmäisen kerran yhtyeen vuoden 1970 albumilla "No Dice". Lukuisat artistit ja yhtyeet ovat tehneet kappaleesta coverversion, kuuluisimpina Harry Nilssonin (1971) ja Mariah Careyn (1994) myyntimenestykset.
Mariah Careyn versio, joka perustuu enemmän Harry Nilssonin versioon kuin Badfingerin alkuperäiseen versioon, julkaistiin Careyn albumin "Music Box" kolmantena singlenä vuoden 1994 alkupuolella. Yhdysvalloissa se julkaistiin 24. tammikuuta 1994 vain noin viikko sen jälkeen, kun Nilsson oli kuollut 15. tammikuuta. Yhdysvalloissa sitä markkinoitiin kaksois-A-puolena kappaleen ”Never Forget You” kanssa.


title: Without You

text: ”Without You” oli "Billboard Hot 100" -listalla korkeimmillaan kolmantena, ja se oli listan 40 parhaan joukossa 21 viikkoa. RIAA antoi sille kultalevyn, ja sitä myytiin maassa 600 000 kappaletta.


title: Without You

text: Euroopassa kappale on Careyn suurin hitti. Siitä tuli hänen ensimmäinen listaykkösensä Isossa-Britanniassa, ja se pääsi listaykköseksi myös muun muassa Sveitsissä (10 viikkoa), Italiassa, Alankomaissa (12 viikkoa), Saksassa ja Itävallassa (kahdeksan viikkoa).


title: El Calafate

text: El Calafate on kylä Argentiinan Patagoniassa. Se sijaitsee Lago Argentino -järven eteläpuolella, Santa Cruzin maakunnan lounaisosassa, noin 315 kilometrin päässä Río Gallegosista. Kylän nimi johtuu pienestä keltakukkaisesta pensaasta tumman violetteine marjoineen, calafatesta ("Berberis buxifolia"), joka on yleinen Patagoniassa.


title: El Calafate

text: El Calafate on tärkeä turistikohde ollen lähtökeskittymänä Los Glaciaresin kansallispuiston eri osiin, kuten Perito Morenon jäätikölle ja Cerro Fitz Roylle ja Cerro Torrelle.


title: El Calafate

text: Alueen ilmasto on viileä ja kuiva. Keskimääräinen lämpötila talvella on -2ºC ja kesällä 18ºC. Sateet ovat alueella vähäisiä ja ajoittuvat enimmäkseen syksylle. Vuosittainen sademäärä on alueella alle 300 millimetriä.


title: Juliet Burke

text: Juliet Burke (o.s. Carlson) on fiktiivinen hahmo televisiosarjassa "Lost", jossa häntä näyttelee Elizabeth Mitchell. Hahmo tuli sarjaan mukaan kolmannella tuotantokaudella.


title: Juliet Burke

text: Ennen saarelle saapumista tohtori Juliet Burke asui Miamissa lähellä siskonsa Rachelin asuntoa. Juliet työskenteli ex-aviomiehelleen Edmund Burkelle hedelmällisyystutkijana Miamin keskusyliopistossa. Tänä aikana Edmund kiusasi Julietia alistamalla häntä ja rehenteli tälle seksuaalisilla valloituksillaan.


title: Juliet Burke

text: Juliet teki salaa kokeita hedelmättömänä pidetylle syöpäsairaalle siskolleen ja kokeiden onnistuttua Rachel tulikin raskaaksi. Vuonna 2001 Julietille tarjottiin työtä Mittelosin Biotieteessä. Julietin ex-mies uhkaili, ettei päästäisi Julietia lähtemään. Juliet vastasi vitsinä, että voisi hyväksyä työtarjouksen vain, jos bussi ajaisi Edmundin yli. Hyvin pian tämän jälkeen bussi törmäsi Edmundiin tämän ylittäessä suojatietä, ja hän kuoli sisäisiin vammoihinsa. Richard ja Ethan ilmestyivät ruumishuoneelle Julietin luo ja ilmaisivat myötätuntonsa. He pyysivät Julietia uudestaan liittymään yritykseensä, jolloin Juliet suostui.


title: Juliet Burke

text: Saapuessaan Mittelosiin, Juliet yllättyi salailusta, joka koski yritystä. Hänelle ei kerrottu edes yrityksen sijaintia. Richard kuitenkin kertoi Julietille, että hänen siskonsa parantuminen oli syynä hänen värväykselleen ja että hänen tuleva työpaikkansa oli saari, jonka ihmeistä Juliet ei osaisi edes unelmoida.


title: Juliet Burke

text: Juliet saapuu nukutettuna saarelle Toisten sukellusveneellä. Ben ottaa Julietin vastaan ja esittelee tälle huoneensa parakeilta. Juliet oli hyvin kiitollinen sanoen kuitenkin viipyvänsä saarella vain kuuden kuukauden ajan. Benin vaikutuksesta Juliet päätyy kuitenkin viipymään saarella huomattavasti pidempään.


title: Juliet Burke

text: Kolmen vuoden ajan Juliet hoitaa Benin käskystä raskaana olevia äitejä, jotka kaikki kuolevat ennen synnytystä. Julietilla on salasuhde naimisissa olevaan mieheen. Myöhemmin selviää, että Ben on ihastunut Julietiin ja hankkiutuu eroon miehestä saadakseen Julietin itselleen.


title: Juliet Burke

text: Juliet pyytää Beniltä päästä pois saarelta tapaamaan siskoaan, mutta Ben sanoo Rachelin syövän uusiutuneen ja tämän kuolevan ennen kuin Juliet saapuisi hänen luokseen. Ben kuitenkin lupaa parantaa Rachelin, jos Juliet jäisi.


title: Juliet Burke

text: Juliet nähdään sarjassa ensimmäisen kerran kolmannen kauden ensimmäisessä jaksossa "Kaksi kaupunkia". Jakson alussa hänet nähdään takaumassa lentokoneen syöksyn ajalta.


title: Juliet Burke

text: Tuotantokauden alussa Sawyer, Kate ja Jack ovat Toisten vankeina, ja Juliet tulee tapaamaan Jackia esitellen itsensä hänelle. Aluksi Jackin ja Julietin välit ovat viileät, mutta vähitellen he jopa ystävystyvät. Juliet suostuttelee Jackin leikkaamaan Benin kasvaimen, pyytäen salaa, että Jack tappaisi Benin leikkauksessa. Jack viiltääkin Beniä, mutta myös paljastaa Toisille Julietin juonen. Hän ei kuitenkaan lääkärinä pysty tappamaan potilastaan, ja Ben selviää leikkauksesta. Ben lupaa Julietille poispääsyn saarelta, mikäli tämä auttaa Sawyerin ja Katen pakoon. Pakoyrityksen onnistumiseksi sekä pelastaakseen Katen ja Sawyerin hengen Juliet joutuu ampumaan Pickettin. Toisten vangitessa Julietin, hänet tuomitaan kuolemaan murhan takia. Jack pelastaa hänet kuolemalta, mutta Juliet polttomerkitään.


title: Juliet Burke

text: Ben aikoo pitää lupauksensa päästää Juliet pois saarelta sukellusveneellä, mutta vain tunteja ennen suunniteltua lähtöä Locke räjäyttää sukellusveneen osana Jackin pelastusoperaatiota. Pelastusoperaation seurauksena Toiset pakenevat leiristä jättäen Julietin jälkeensä. Juliet uskottelee, että Toiset ovat hylänneet hänet, vaikka todellisuudessa Ben halusi Julietin vakoilevan Jackia ja muita lentokoneessa olleita. Ben aiheuttaa Clairen sairastumisen, jotta Juliet voisi pelastaa tämän. Vaikka muut ovat epäluuloisia Julietia kohtaan, he sallivat hänen jäädä rannalle heidän kanssaan.


title: Juliet Burke

text: Juliet on viettänyt rannalla muutaman päivän, kun lasta odottava Sun haluaa hänen kertovan, mitä raskaana oleville naisille oikein tapahtuu saarella. Juliet myöntää, että naiset kuolevat aina ennen synnytystä. Seuraavana yönä Juliet kuitenkin herättää Sunin kertoen, että hänellä saattaa vielä olla toivoa. Juliet vie Sunin tutkittavaksi arvellen, että mikäli lapsi olisi saanut alkunsa ennen saarelle tuloa, toivoa saattaisi vielä olla. Tutkimus paljastaa kuitenkin, että lapsi on saanut alkunsa vasta saarella. Yllättäen tieto on Sunille iloinen uutinen, sillä se selventää hänelle lapsen isän henkilöllisyyden. Sunin lähdettyä Juliet nauhoittaa viestin Benille tutkimuksen tuloksesta.


title: Juliet Burke

text: Juliet paljastaa Jackille Benin juonen kertoen haluavansa pois Benin alaisuudesta. Kun Sawyer saa käsiinsä Julietin nauhoituksen Benille, Jack puolustaa Julietia todistaen tämän kertoneen asiasta hänelle jo aiemmin. Nauhoituksen toinen puoli kertoo Benin suunnitelmasta kaapata kaikki mahdollisesti raskaana olevat naiset rannalta, ja Juliet ja Jack kehittävät vastasuunnitelman Toisten väijyttämiseksi. Väijytykseen osallistuvat onnistuvat tappamaan osan Toisista, mutta jäävät itse vangeiksi. Juliet ja Sawyer saapuvat rannalle, ja Hurleyn avustuksella he vapauttavat liittolaisensa.


title: Juliet Burke

text: Kausi alkaa Julietin osalta hänen vanhojen toveriensa hautojen kaivulla. Hän ei kuitenkaan pääse tehtävässä loppuun, kun Desmond saapuu rannalle varoittamaan muita saapuvasta laivasta ja sen matkustajista. Ryhmä lähtee varoittamaan Jackia ja kohtaa matkalla Locken. Erimielisyyksien myötä selviytyneet hajoavat kahdeksi ryhmäksi, joista toista johtaa Locke ja toista Jack. Juliet seuraa Jackia.


title: Juliet Burke

text: Jackin ryhmä kohtaa laivalta tulleet Faradayn ja Milesin sekä myöhemmin myös Charlotten ja lentäjä Frankin. Selviytyneet ajattelevat laivan tulleen pelastamaan heidät, mutta nämä ovatkin tulleet hakemaan Benin saarelta Widmoren käskystä.


title: Juliet Burke

text: Juliet joutuu tappeluun Charlotten kanssa luullessaan Faradayn ja Charlotten yrittävän tappaa kaikki saarella olijat. Juliet voittaa tappelun, mutta uskoo Faradayta, kun tämä selittää heidän aikeidensa olevan päinvastaisia; he yrittävät pelastaa kaikki saarella olevat tappavalta kaasulta. Faraday onnistuukin tehtävässä ja Juliet selvittää asian paikalle saapuville Jackille ja Katelle. Selviää, että Ben saattaa yrittää käyttää kaasua välttääkseen kiinnijäämisen. Juliet kertoo Jackille pelkäävänsä Beniä ja kehottaa Jackia pysymään kaukana itsestään siltä varalta, että Ben voittaisi sodan tulokkaita vastaan. Jack vastaa, ettei pelkää Beniä, ja suutelee Julietia.


title: Juliet Burke

text: Rannalla Juliet löytää Sunin penkomasta lääketarvikkeita. Sun paljastaa, että he ovat Jinin kanssa aikeissa liittyä Locken joukkoon. Juliet ei voi sallia sitä, sillä jääminen saarelle koituisi todennäköisesti Sunin kohtaloksi. Juliet paljastaa Jinille Sunin maanneen toisen miehen kanssa ennen saarelle tuloa saadakseen pariskunnan jäämään rannalle.


title: Juliet Burke

text: Kun Jack saa outoja mahakipuja ja lopulta pyörtyy kivun vuoksi, Juliet on vaikean tehtävän edessä. Hän joutuu poistamaan Jackin tulehtuneen umpisuolen. Jack haluaa välttämättä pysyä hereillä leikkauksen aikana ja pyytää Katen avustamaan leikkauksessa. Kivut ovat kuitenkin Jackille liikaa, ja Kate hermoilee niin, että Juliet komentaa Katen pois ja Bernardin nukuttamaan Jackin. Leikkaus onnistuu ja Juliet antaa Katelle luvan palata Jackin vierellä tunnustaen samalla suudelleensa Jackia aiemmin. Hän kuitenkin toteaa, että Jack yritti vain suudelmalla todistaa itselleen, ettei rakastaisi Katea. Seuraavana päivänä Jack on jo jalkeilla Julietin estelyistä huolimatta. Rannan yli lentää laivalta tullut helikopteri, ja selviytyneet luulevat pelastajien saapuneen. Helikopterista kuitenkin vain pudotetaan satelliittipuhelin. Jack lähtee ryhmän kanssa helikopterin perään.


title: Juliet Burke

text: Faraday alkaa järjestää venekyytejä laivalle, ja Juliet vaatii Sunia ja Jiniä menemään ensimmäiseen lastiin. Kun vene palaa seuraavaa lastia varten, Juliet lupaa Faradaylle, ettei tule itse kyytiin, ennen kuin kaikki muut ovat päässeet pois saarelta.


title: Juliet Burke

text: Myöhemmin Juliet istuu yksin rannalla juoden rommia, kunnes laivalle matkanneesta kopterista hypännyt Sawyer ui rantaan. Sawyerin kysyessä, mitä Juliet juhlii, tämä osoittaa merellä olevaa laivaa, jonka luona näkyy vain savua. Sawyer jää rantaan Julietin kanssa ryypiskelemään, kun saari häviää valkoiseen välähdykseen.


title: Juliet Burke

text: Välähdyksen jälkeen Sawyer ja Juliet huomaavat laivan ja rantaleirin kadonneen. Faraday selittää heille heidän joutuneen ajassa taaksepäin saaren mukana. Juliet ehdottaa matkaa jäännöksille Faradayn kysyessä lähintä maamerkkiä. Saavuttuaan aseman luukulle Juliet kysyy Faradaylta mahdollisuudesta muuttaa historiaa, mutta tämä sanoo sen olevan mahdotonta. Seuraava aikahyppy vie heidät aikaan ennen aseman räjähdystä. Juliet päättää palata rannalle selviytyneiden kanssa. He löytävät rannalta lautan hyvässä kunnossa. Juliet ehdottaa lautan käyttämistä etsiäkseen laivaväylän, mutta Faraday kieltää ajatuksen, koska hän ei tiedä missä ajassa he ovat ja mihin suuntaan heidän pitäisi mennä.


title: Juliet Burke

text: Samana yönä selviytyneiden kimppuun hyökätään, ja Sawyer ja Juliet pakenevat lentäviä tulinuolia, jotka tappavat osan selviytyneistä. He juoksevat viidakkoon, missä nuori Charles Widmore ryhmänsä kanssa ottaa heidät kiinni ja vaatii heiltä selitystä saarella oloon. Yksi ryhmästä aikoi leikata Julietin käden irti jos he eivät vastaa, mutta Locke pelastaa heidät tainnuttamalla Widmoren ja tappamalla Mattinglyn. Locke alkaa kuulustella Widmorea, mutta hän ei vastaa. Juliet huomaa heidän puhuvan latinaa ja heidän kuuluvan Toisten heimoon. Juliet pyytää heitä viemään heidät Richardin luo, mutta Widmore tappaa Cunninghamin ja pakenee. Juliet ja Sawyer suuntaavat Toisten leiriin Locken kanssa, ja Juliet onnistuu riisumaan Ellien aseista tämän uhkailtua Faradayta. Tämän jälkeen tapahtuu aikahyppy ja leiri katoaa.


title: Juliet Burke

text: Charlotte alkaa kärsiä rajusta nenäverenvuodosta, jolloin Juliet kysyy Faradaylta, tietääkö hän tästä, mutta Faraday sanoo, ettei ole varma. Ryhmä palaa rannalle aikeenaan purjehtia lautalla . Matkalla he löytävät toisen leirin, jossa on kanootteja ja Ajira Airwaysin logo vesipullossa. He lähtevät purjehtimaan saaren ympäri, mutta heitä kohti ammutaan toisesta kanootista. Seuraava aikahyppy vie heidät vuoteen 1988. Viidakossa he kohtaavat Jinin, jonka he luulivat kuolleen. Aikahypyt ovat liikaa Charlottelle, ja hän romahtaa maahan. Ennen kuolemaansa hän ehtii kertoa kaivosta, joka johtaa aseman alaisiin tunneleihin. Ryhmä löytää kaivon, ja Locke ehtii juuri mennä kaivoon ennen aikahyppyä. He huomaavat kaivon kadonneen ja suuren patsaan heidän lähellään. Locken käännettyä jäätynyttä pyörää, viimeinen aikahyppy vie selviytyneet vuoteen 1974.


title: Juliet Burke

text: Juliet, Sawyer ja Miles kohtaavat Faradayn, joka kertoo Charlotten ruumiin kadonneen ja aikahyppyjen pysähtyneen. Matkalla rannalle he kuulevat laukauksia ja huomaavat Toisten kiduttavan nuorta naista. Juliet ja Sawyer tappavat Toiset ja pelastavat naisen. Nainen kertoo nimekseen Amy ja hänen kuuluvan Dharmaan. Amy vie heidät parakeille Dharma-ryhmän luo. Horacen kuulusteltua heitä, hän tarjoaa heille poispääsyä saarelta sukellusveneellä, joka lähtee huomenna tai kahden viikon päästä. Juliet ilmaisee halunsa lähteä saarelta heti huomenna huolimatta siitä, että ettei voi palata vanhaan elämään. Sawyer onnistuu kuitenkin ympäripuhumaan hänet jäämään vielä kahdeksi viikoksi etsimään ystäviään saarelta.


title: Juliet Burke

text: Juliet jää saarelle kolmeksi vuodeksi ja aloittaa parisuhteen Sawyerin kanssa. Hän työskentelee mekaanikkona Sawyerin toimiessa turvallisuuspäällikkönä. Juliet auttaa Amyä synnyttämään lapsensa, jonka tämä nimeää Ethaniksi. Eräänä päivänä Sawyer saa puhelun Jiniltä, joka on löytänyt Jackin, Katen ja Hurleyn. Juliet auttaa Sawyeria liittämään heidät uusina tulokkaina Dharmaan. Juliet huolestuu peläten Sayidin paljastavan heidät, mutta Sawyer rauhoittelee Julietia sanoen hoitavansa asian samalla kun Horace ilmoittaa Sawyerille Sayidin jääneen kiinni viidakossa. Myöhemmin Kate saa tietää Sawyerin ja Julietin suhteesta, muttei pahastu siitä.


title: Juliet Burke

text: Sayidin paettua ja ammuttua nuorta Beniä, Juliet yrittää pelastaa tämän hengen mutta epäonnistuu. Hän pyytää Jackiä auttamaan, mutta tämä kieltäytyy. Kate suostuu lahjoittamaan vertaan Benille, ja Juliet ehdottaa, että Ben on vietävä Toisten luo. Kate ja Sawyer toimittavat Benin Richardille, joka vie Benin parannettavaksi. Jack varoittaa Julietia Rogerin epäilevän Katea Benin katoamisesta. Sawyer joutuu vangitsemaan Philin taloonsa tämän saatua tietää Sawyerin ja Katen vieneen Benin. Seuraavana aamuna Sawyer ja Juliet kertovat Jackille, Katelle, Hurleylle ja Jinille aikovansa paeta rannalle ja aloittaa kaiken alusta. Samalla Faraday ryntää huoneeseen kysyen Toisten sijaintia. Juliet kertoo hänelle ääniaidan koodin.


title: Juliet Burke

text: Sawyer ja Juliet valmistelevat lähtöä, kun Radzinsky avustajineen ryntäävät huoneeseen kertoen hänelle hälytyksestä jonka Jack, Kate ja Faraday aiheuttivat. Kuullessaan Philin äänen komerosta, Radzinsky vangitsee Sawyerin ja Julietin. Hän kuulustelee heitä mutta ei saa heitä tunnustamaan. Pierren kerrottua aikeestaan evakuoida saari, Radzinsky suostuu päästämään Julietin ja Sawyerin pois saarelta jos he kertovat Toisten olinpaikan. Sawyerin ja Julietin mentyä sukellusveneeseen, Phil tuo Katen heidän mukaansa. Kate kertoo heille Jackin aikeesta räjäyttää ydinpommi Joutsen-aseman alla, aikeenaan estää lentoturma. Aikeenaan estää yritys Juliet vapauttaa itsensä ja käskee sukellusveneen kapteenia pysähtymään ja päästämään heidät ulos. Päästyään rannalle he kohtaavat Vincentin, Rosen ja Bernardin, jotka ovat eläneet rannalla kolme vuotta. Rose kertoo heille Joutsen-aseman sijainnin.


title: Juliet Burke

text: Sawyer yrittää kuristaa Jackin hengiltä nyrkkitappelun aikana, mutta Juliet estää häntä sanoen olevansa samaa mieltä Jackin suunnitelman kanssa. Sawyerin ihmeteltyä tätä Juliet sanoo, että vaikka he rakastavat toisiaan, he eivät voi olla yhdessä. Juliet sanoo, ettei hän osaa kaivata Sawyeria, jos he eivät koskaan tapaa. Selviytyneet matkaavat Joutsenelle ja aloittavat tulitaistelun, jotta Jack onnistuisi aikeessaan. Jack pudottaa pommin aseman tunneliin, mutta pommi ei räjähdä, vaan aktivoi sähkömagneettisen esiintymän. Voima saa metalliset ketjut sotkeutumaan Julietin jalkoihin, vetäen hänet kuoppaan. Sawyer yrittäessä pelastaa Julietin, tämä tunnustaa rakkautensa Sawyeriin ennen kuin putoaa kuoppaan. Juliet selviää hengissä pudotuksesta, mutta haavoittuu kuolettavasti. Hän huomasi räjähtämättömän ydinpommin vieressään ja raahautuu sen luo. Hän hakkaa pommia kivellä kahdeksan kertaa, kunnes pommi räjähtää aiheuttaen kirkkaan valkoisen välähdyksen.


title: Juliet Burke

text: Selviytyneet huomaavat räjähdyksen siirtäneen heidät vuoteen 2007. Sawyer suuttuu Jackille sanoen Julietin kuolleen turhaan ja uhkaa tappaa tämän. Kate kuulee ääniä Joutsen-aseman jäännöksistä, jolloin selviytyneet tajuavat Julietin olevan elossa. Sawyer raahautuu hänen luokseen, ja Juliet valittaa, että he ovat yhä saarella ja ettei se onnistunut. Juliet yrittää kertoa jotakin Sawyerille, mutta ehtii kuolla vammoihinsa ennen tätä. Sawyer ja Miles hautaavat Julietin viidakkoon.


title: Juliet Burke

text: Miles saa kykynsä avulla selville Julietin yrittäneen sanoa Sawyerille, että ”se onnistui.” Tämä voi viitata vaihtoehtoisen aikajanan syntymiseen. Myöhemmin parakeilla Sawyer kertoo Katelle estäneensä Julietia lähtemästä saarelta, koska ei halunnut olla yksin. Sawyer kertoo myös aikoneensa kosia Julietia ja suruissaan heittää kihlasormuksen mereen. Jaksossa "Sijainen" paljastuu, että Julietin nimi on kirjoitettu luolan seinään sen olleen yliviivattu. Julietin numero on 58. Musta-asuinen mies selittää Sawyerille nimien olleen Jacobin kandidaatteja. Myöhemmin Jack kertoo Sawyerille olevansa pahoillaan aiheuttamastaan Julietin kuolemasta.


title: Juliet Burke

text: Vaihtoehtoisessa aikajanassa Juliet työskentelee lääkärinä St. Sebastianin sairaalassa sukunimellä Carlson. Hän on naimisissa Jackin kanssa ja heillä on yhteinen poika, David. Julietin ja Jackin erottua David etääntyy Jackistä, kunnes Jack huomaa Davidin musikaaliset lahjat ja selittää tälle, ettei hän tee samaa virhettä mitä isänsä teki. Juliet tekee ultraäänitutkimuksen Sunille, jonka aikana Sun ja Jin muistavat entisen elämänsä saarella. Juliet tapaa Jackin sairaalassa, joka antaa hänelle, Davidille, Clairelle ja itselleen konserttiliput. Konsertin jälkeen Juliet kohtaa Sawyerin, auttaen häntä saamaan suklaapatukan koneesta. Kätellessään Juliet ja Sawyer saavat välähdyksen elämästään saarella ja suutelevat toisiaan. Juliet on kirkossa yhdessä Sawyerin ja muiden selviytyneiden kanssa, kun he ”siirtyivät eteenpäin”.


title: AdventureQuest Worlds

text: AdventureQuest Worlds, usein lyhennettynä AQWorlds tai yksinkertaisemmin AQW, on Artix Entertainmentin vuonna 2008 kehittämä selainpohjainen massiivinen monen pelaajan verkkoroolipeli (MMORPG). Toisin kuin monet muut MMORPG-pelit, "AdventureQuest Worlds" kehitettiin täysin Adobe Flashille. Pelillä on yli 35 miljoonaa rekisteröityä tiliä.


title: AdventureQuest Worlds

text: Peli julkaistiin lokakuussa 2008 ja elokuussa 2009 sillä oli jo 10 miljoonaa käyttäjää.


title: AdventureQuest Worlds

text: Pelin ideana on seurata tarinan etenemistä ja taustalla kehittää hahmoaan. Pelissä on eri hahmoluokkia, joiden vaihtaminen on täysin vapaata. Pelissä suurin osa tavaroista ja ominaisuuksista vaatii määräajaksi ostettavan jäsenyyden.


title: AdventureQuest Worlds

text: Pelin viholliset ovat Monsuja, jotka yrittävät syödä pelaajan. Jotkut seisovat paikallaan, ellei niiden kimppuun hyökätä, mutta toiset käyvät pelaajan kimppuun heti hänet nähdessään. Taistelussa pelaaja käyttää erilaisia taitoja sekä automaatti-iskua, joka toimii muutaman sekunnin välein taitojen latautuessa. Eri taitoja saavutetaan eri hahmoluokissa ja hahmoluokkien tasojen ("rank") myötä. Pelaaja voi paeta tilasta toiseen, mutta jos vihollisen kimppuun ei jää ketään, latautuvat tämän elämäpisteet takaisin täysiin. Pelissä on myös tehtäviä ("quest"), joita tekemällä saa pääosin rahaa ja tavaraa, joskus myös lahkopisteitä ("reputation").


title: AdventureQuest Worlds

text: AQW:ssä voi valita puolekseen joko hyvän tai pahan, joilla molemmilla on omat varusteensa. Omaa asemaansa lahkonsa ("faction") sisällä voi kehittää tekemällä tehtäviä, jotka parantavat luottamusta pelaajaan lahkossa. Hyvyyden lahkoa johtaa kuningas Alteon ja pahan lahkoa Sepulchuren tytär Gravelyn.


title: AdventureQuest Worlds

text: Pelaajan nostaessa lahkotasoaan hän saa oikeuden ostaa uusia tavaroita tietyissä kaupoissa. Esimerkiksi Sandsean (hiekkameren) kaupasta voi ostaa Ranger (jousimies) -luokan kun Sandsean lahkotaso on 10 (maksimi), kuten myös DoomWoodin (Tuomionmetsän) kaupasta voi ostaa Necromancer, Undeadslayer tai Deathknight luokat kun DoomWoodin lahkotaso on 10.


title: AdventureQuest Worlds

text: Pelissä on noin 70 luokkaa ("class"), joista suurin osa on avoinna ilman jäsenyyttä. Esimerkiksi pyromancer-luokan voi saada tekemällä tietyn 42-päiväisen tehtävän mikäli ei ole jäsen, kun taas jäsenet saavat luokan 28 päivässä. Suurin osa pelin hyvistä luokista on joko vaikeita saatavia tai erikoistarjouksia. Vaikeasti saatavat luokat voivat vaatia joko lahkotaso 10 kuten necromancer tai tiettyjen esineiden keräämisen tai päivätehtävien tekemisen, mutta lähes kaikki näistä luokista ovat myös ostettavissa 2000 adventurecoinilla, jotka ovat pelin oikeaa rahaa maksava rahayksikkö. Näitä vaikeasti saatavia luokkia vielä ehkäpä vähän paremmat erityisluokat pystyy saamaan ainoastaan hankkimalla tietyn asian kuten pelin oheistuotteita (esim. korttipeli, kalenteri) tai tietyn määrän ac:ita tai jäsenyyttä tai hankkimalla jäsenyyden johonkin muuhun pelin tekijöiden peliin.


title: AdventureQuest Worlds

text: Hahmoa luodessa voi valita velhon, joka käyttää aseinaan erilaisia loitsuja ja sauvoja, varkaan (rogue), joka turvautuu erilaisiin myrkkyihin ja kevyihin aseisiin kuten tikareihin, parantajan joka kykenee parantamaan itseään ja muita tai soturin, joka luottaa erilaisiin lähitaisteluaseisiin ja iskee hyvin voimakkaasti. Tämän jälkeen voi ostaa erityisiä luokkia kuten ninja ja merirosvo.


title: AdventureQuest Worlds

text: Vath on kaaoslordi, kaaokseen korruptoitunut mustahaltia, joka orjuutti Dwarfholdin kääpiöasukkaat herättääkseen henkiin Rock Rokin, muinaisen kivilinnun. Vath epäonnistui menetettyään lohikäärmettään hallitsevan lohikäärmeamuletin.